Avis juridique important

|

31987L0054

Οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών

Επίσημη Εφημερίδα αριθ. L 024 της 27/01/1987 σ. 0036 - 0040 Φινλανδική ειδική έκδοση: Κεφάλαιο 13 τόμος 16 σ. 0095  Σουηδική ειδική έκδοση: Κεφάλαιο 13 τόμος 16 σ. 0095

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 16ης Δεκεμβρίου 1986  σχετικά με τη νομική προστασία των τοπογραφιών προϊόντων ημιαγωγών  (87/54/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα προϊόντα ημιαγωγών διαδραματίζουν έναν διαρκώς σημαντικόττερο ρόλο σε πολλές βιομηχανίες και ότι, κατά συνέπεια, η τεχνολογία ημιαγωγών μπορεί να θεωρηθεί ως θεμελιώδους σημασίας για τη βιομηχανική ανάπτυξη της Κοινότητας ·  ότι οι λειτουργίες των προϊόντων ημιαγωγών εξαρτώνται κατά μεγάλο μέρος από τις τοπογραφίες των προϊόντων αυτών και ότι η δημιουργία τέτοιων τοπογραφιών απαιτεί την επένδυση σημαντικών ανθρώπινων, τεχνικών και οικονομικών πόρων, ενώ οι τοπογραφίες των προϊόντων αυτών μπορούν να αντιγραφούν με δαπάνη που αντιπροσωπεύει κλάσμα μόνο του κόστους που απαιτείται για την ανεξάρτητη ανάπτυξή τους·  ότι οι τοπογραφίες των προϊόντων ημιαγωγών δεν προστατεύονται προς το παρόν σαφώς σε όλα τα κράτη μέλη από την υφιστάμενη νομοθεσία και ότι η προστασία αυτή, όπου υφίσταται, έχει διαφορετικά χαρακτηριστικά·  ότι ορισμένες διαφορές που υφίστανται στη νομική προστασία των προϊόντων ημιαγωγών που εξασφαλίζεται από τη νομοθεσία των κρατών μελών έχουν άμεσες και αρνητικές επιπτώσεις στη λειτουργία της κοινής αγοράς όσον αφορά τα προϊόντα ημιαγωγών και ότι οι διαφορές αυτές υπάρχει κίνδυνος να ενταθούν καθώς τα κράτη μέλη θα θεσπίζουν νέα νομοθεσία στον τομέα αυτόν·  ότι οι υφιστάμενες διαφορές που έχουν τέτοιου είδους επιπτώσεις θα πρέπει να καταργηθούν, ενώ συγχρόνως θα πρέπει να εμποδιστεί η εμφάνιση νέων διαφορών με αρνητικές επιπτώσεις στη λειτουργία της κοινής αγοράς·  ότι, όσον αφορά την επέκταση της προστασίας σε πρόσωπα εκτός της Κοινότητας, τα κράτη μέλη πρέπει να έχουν το δικαίωμα να ενεργούν για λογαριασμό τους εφόσον δεν έχουν ληφθεί κοινοτικές αποφάσεις εντός περιορισμένου χρονικού διαστήματος·  ότι το κοινοτικό νομικό πλαίσιο για την προστασία των τοπογραφιών προϊόντων ημιαγωγών μπορεί, καταρχήν, να περιοριστεί σε ορισμένες βασικές αρχές μέσω διατάξεων που θα καθορίζουν το ποιος και τι πρέπει να προστατεύεται, τα αποκλειστικά δικαιώματα στα οποία θα μπορούν να στηρίζονται τα προστατευόμενα πρόσωπα προκειμένου να επιτρέπουν ή να απαγορεύουν ορισμένες ενέργειες, τις εξαιρέσεις από τα δικαιώματα αυτά και τη διάρκεια της προστασίας·  ότι για άλλα ζητήματα μπορούν, προς το παρόν, να ληφθούν αποφάσεις σύμφωνα με την εθνική νομοθεσία, ιδίως για το θέμα αν απαιτείται καταχώριση ή κατάθεση ως προϋπόθεση για την προστασία και, εξαιρουμένων των αδειών οι οποίες χορηγούνται μόνο λόγω της παρόδου ορισμένου χρονικού διαστήματος, για το θέμα αν και με ποιους όρους μπορούν να χορηγούνται μη προαιρετικές άδειες όσον αφορά τις προστατευόμενες τοπογραφίες·  ότι η προστασία των τοπογραφιών προϊόντων ημιαγωγών βάσει της παρούσας οδηγίας δεν πρέπει να εμποδίζει την εφαρμογή ορισμένων άλλων μορφών προστασίας·  ότι περαιτέρω μέτρα για τη νομική προστασία τοπογραφιών προϊόντων ημιαγωγών στην Κοινότητα μπορούν, αν χρειαστεί, να εξεταστούν σε μεταγενέστερο στάδιο, ενώ η εφαρμογή κοινών βασικών αρχών από όλα τα κράτη μέλη σύμφωνα με τις διατάξεις της παρούσας οδηγίας αποτελεί επείγουσα αναγκαιότητα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  ΚΕΦΑΛΑΙΟ Ι  Ορισμοί  Άρθρο 1  1. Για τους σκοπούς της παρούσας οδηγίας:  α) ως «προϊόν ημιαγωγών» νοείται η τελική ή ενδιάμεση μορφή κάθε προϊόντος το οποίο:  i) αποτελείται από σώμα υλικού που περιλαμβάνει ένα στρώμα ημιαγωγού υλικού, και  ii) έχει ένα ή περισσότερα στρώματα αποτελούμενα από αγωγό, μονωτικό ή ημιαγωγό υλικό, και διευθετημένα σύμφωνα με προκαθορισμένη τρισδιάστατη διάταξη, και  iii) προορισμό έχει να εκτελεί ηλεκτρονικές λειτουργίες, είτε αποκλειστικά, είτε μαζί με άλλες λειτουργίες·  β) ως «τοπογραφία» ενός προϊόντος ημιαγωγών νοείται μια σειρά συναφών εικόνων, όποιος και αν είναι ο τρόπος με τον οποίο είναι καθορισμένες ή κωδικοποιημένες:  i) που αναπαριστούν την τρισδιάστατη διάταξη των στρωμάτων από τα οποία αποτελείται ένα προϊόν ημιαγωγών,  ii) στην οποία κάθε εικόνα περιλαμβάνει τη διάταξη ή τμήμα της διάταξης μιας επιφάνειας του προϊόντος ημιαγωγών σε οποιοδήποτε στάδιο της παραγωγής του·  γ) ως «εμπορική εκμετάλλευση» νοείται η πώληση, η μίσθωση, η χρηματοδοτική μίσθωση (leasing) ή οποιαδήποτε άλλη μέθοδος εμπορικής διάθεσης ή προσφορά για τους σκοπούς αυτούς. Πάντως, η εμπορική εκμετάλλευση κατά την έννοια του άρθρου 3 παράγραφος 4, του άρθρου 4 παράγραφος 1, του άρθρου 7 παράγραφοι 1, 3 και 4 δεν περιλαμβάνει την εκμετάλλευση υπό συνθήκες εμπιστευτικότητας εφόσον το προϊόν δεν διατίθεται περαιτέρω σε τρίτους, εκτός αν η εκμετάλλευση μιας τοπογραφίας πραγματοποιείται υπό τις συνθήκες εμπιστευτικότητας που τάσσει μέτρο που λαμβάνεται σύμφωνα με το άρθρο 223 παράγραφος 1 στοιχείο β) της συνθήκης.  2. Το Συμβούλιο, με ειδική πλειοψηφία και μετά από πρόταση της Επιτροπής, μπορεί να τροποποιεί του ορισμούς της παραγράφου 1 στοιχείο α) i) και ii), προκειμένου να τους αναπροσαρμόζει ανάλογα με την τεχνική πρόοδο.  ΚΕΦΑΛΑΙΟ 2  Προστασία των τοπογραφιών προϊόντων ημιαγωγών  Άρθρο 2  1. Τα κράτη μέλη προστατεύουν τις τοπογραφίες προϊόντων ημιαγωγών με τη θέσπιση νομοθετικών διατάξεων που παρέχουν δικαιώματα αποκλειστικότητας σύμφωνα με τις διατάξεις της παρούσας οδηγίας.  2. Οι τοπογραφίες προϊόντων ημιαγωγών προστατεύονται μόνον εφόσον αποτελούν προϊόν της διανοητικής προσπάθειας του δημιουργού τους και δεν αποτελούν κοινοτοπία στη βιομηχανία ημιαγωγών. Όταν οι τοπογραφίες προϊόντων ημιαγωγών αποτελούνται από στοιχεία που αποτελούν κοινοτοπία στη βιομηχανία ημιαγωγών, προστατεύονται μόνον εφόσον ο συνδυασμός των στοιχείων αυτών, στο σύνολο του, πληροί τις ανωτέρω προϋποθέσεις.  Άρθρο 3  1. Με την επιφύλαξη των παραγράφων 2 έως 5, το δικαίωμα προστασίας ισχύει υπέρ των δημιουργών των τοπογραφιών προϊόντων ημιαγωγών.  2. Τα κράτη μέλη μπορούν να θεσπίζουν ότι:  α) όταν οι τοπογραφίες δημιουργούνται κατά τη διάρκεια σχέσης εργασίας του δημιουργού, το δικαίωμα προστασίας παρέχεται στον εργοδότη του δημιουργού, εκτός αν οι όροι της σύμβασης προβλέπουν το αντίθετο·  β) όταν οι τοπογραφίες δημιουργούνται βάσει σύμβασης, εκτός από σύμβαση εργασίας, το δικαίωμα προστασίας παρέχεται στον συμβαλλόμενο που έχει παραγγείλει την τοπογραφία, εκτός αν ή σύμβαση προβλέπει το αντίθετο.  3. α) Όσον αφορά τα πρόσωπα που αναφέρει η παράγραφος 1, το δικαίωμα προστασίας παρέχεται σε φυσικά πρόσωπα που είναι υπήκοοι κράτους μέλους ή έχουν τη συνήθη διαμονή τους στο έδαφος κράτους μέλους·  β) Όταν τα κράτη μέλη θεσπίζουν διάταξη σύμφωνα με την παράγραφο 2, το δικαίωμα προστασίας παρέχεται:  i) σε φυσικά πρόσωπα που είναι υπήκοοι κράτους μέλους ή έχουν τη συνήθη διαμονή τους στο έδαφος κράτους μέλους,  ii) σε εταιρείες και άλλα νομικά πρόσωπα με πραγματική βιομηχανική ή εμπορική εγκατάσταση στο έδαφος κράτους μέλους.  4. Στις περιπτώσεις που οι άλλες διατάξεις του παρόντος άρθρου δεν παρέχουν κανένα δικαίωμα προστασίας, το δικαίωμα αυτό παρέχεται και στα πρόσωπα που αναφέρει η παράγραφος 3 στοιχείο β) i) και ii), τα οποία:  α) εκμεταλλεύονται εμπορικά για πρώτη φορά σε κράτος μέλος μια τοπογραφία που δεν έχει γίνει ακόμα αντικείμενο εμπορικής εκμετάλλευσης πουθενά στον κόσμο, και  β) έλαβαν αποκλειστική άδεια εμπορικής εκμετάλλευσης της τοπογραφίας για όλη την Κοινότητα, από το πρόσωπο που έχει το δικαίωμα να διαθέτει την τοπογραφία.  5. Δικαίωμα προστασίας παρέχεται επίσης στους δικαιοδόχους των προσώπων που αναφέρονται στις παραγράφους 1 ως 4.  6. Με την επιφύλαξη της παραγράφου 7, τα κράτη μέλη δικαιούνται να διαπραγματεύονται και να συνάπτουν συμφωνίες ή διακανονισμούς με τρίτα κράτη, καθώς και πολυμερείς συμβάσεις νομικής προστασίας τοπογραφιών προϊόντων ημιαγωγών τηρώντας το κοινοτικό δίκαιο, και ιδίως τους κανόνες της παρούσας οδηγίας.  7. Τα κράτη μέλη δικαιούνται να διαπραγματεύονται με τρίτα κράτη την επέκταση του δικαιώματος προστασίας και σε πρόσωπα που δεν διαθέτουν αυτό το δικαίωμα βάσει των διατάξεων της παρούσας οδηγίας. Τα κράτη μέλη που αρχίζουν ανάλογες διαπραγματεύσεις, ενημερώνουν σχετικά την Επιτροπή.  Όταν κράτος μέλος επιθυμεί να επεκτείνει την προστασία σε πρόσωπα τα οποία δεν απολαύουν άλλως του δικαιώματος της προστασίας σύμφωνα με την παρούσα οδηγία ή να συνάψει συμφωνία ή διακανονισμό για την επέκταση της προστασίας με κράτος μη μέλος, το κοινοποιεί στην Επιτροπή. Η Επιτροπή ενημερώνει σχετικά τα άλλα κράτη μέλη. Το κράτος μέλος αναβάλλει την επέκταση της προστασίας ή τη σύναψη της συμφωνίας ή του διακανονισμού τουλάχιστον επί ένα μήνα από την ημερομηνία κοινοποίησης στην Επιτροπή. Αν όμως στο διάστημα αυτό η Επιτροπή γνωστοποιήσει στο ενδιαφερόμενο κράτος μέλος ότι προτίθεται να υποβάλει πρόταση στο Συμβούλιο με σκοπό να επεκτείνουν όλα τα κράτη μέλη την προστασία στα εν λόγω πρόσωπα ή στο εν λόγω κράτος μη μέλος, τότε το κράτος μέλος αναβάλλει την επέκταση της προστασίας ή τη σύναψη της συμφωνίας ή του διακανονισμού επί δύο μήνες από την ημερομηνία κοινοποίησης από το κράτος μέλος.  Αν, πριν λήξουν οι δύο αυτοί μήνες, η Επιτροπή υποβάλει σχετική πρόταση στο Συμβούλιο, το κράτος μέλος αναβάλει την επέκταση της προστασίας ή τη σύναψη της συμφωνίας ή του διακανονισμού επί τέσσερις ακόμα μήνες από την ημερομηνία υποβολής της πρότασης.  Το κράτος μέλος, ελλείψει κοινοποιήσεως ή προτάσεως της Επιτροπής ή αποφάσεως του Συμβουλίου εντός των ανωτέρω προθεσμιών, μπορεί να επεκτείνει την προστασία ή να συνάψει τη συμφωνία ή το διακανονισμό.  Πρόταση της Επιτροπής για επέκταση της προστασίας, ανεξάρτητα από το αν υποβάλλεται ύστερα από κοινοποίηση εκ μέρους κράτους μέλους σύμφωνα με τις προηγούμενες παραγράφους, εγκρίνεται από το Συμβούλιο με ειδική πλειοψηφία.  Απόφαση που λαμβάνει το Συμβούλιο βάσει προτάσεως της Επιτροπής δεν εμποδίζει κράτος μέλος να επεκτείνει την προστασία και σε άλλα πρόσωπα πέραν εκείνων που απολαύουν του δικαιώματος προστασίας σε όλα τα κράτη μέλη, αλλά τα οποία περιλαμβάνονταν στην εξεταζόμενη επέκταση, συμφωνία ή διακανονισμό, όπως κοινοποιήθηκαν, εκτός αν το Συμβούλιο, με ειδική πλειοψηφία, αποφασίσει άλλως.  8. Οι προτάσεις της Επιτροπής και οι αποφάσεις του Συμβουλίου σύμφωνα με την παράγραφο 7 δημοσιεύονται προς ενημέρωση στην Επίσημη Εφημερίδα των Ευρωπαϊκών Κοινοτήτων.  Άρθρο 4  1. Τα κράτη μέλη μπορούν να προβλέπουν ότι τα δικαιώματα αποκλειστικότητας που παρέχονται για την τοπογραφία ενός προϊόντος ημιαγωγών σύμφωνα με το άρθρο 2 δεν γεννώνται ή δεν ισχύουν πλέον αν δεν κατατεθεί νομοτύπως αίτηση καταχώρησης σε δημόσια αρχή το αργότερο δύο χρόνια μετά την πρώτη εμπορική της εκμετάλλευση. Τα κράτη μέλη μπορούν να απαιτούν, εκτός από την καταχώρηση αυτή, και την κατάθεση, σε δημόσια αρχή, υλικού που να προσδιορίζει ή να αποτελεί αντιπροσωπευτικό δείγμα της τοπογραφίας ή και συνδυασμό των ανωτέρω, καθώς και δήλωση σχετικά με την ημερομηνία της πρώτης εμπορικής εκμετάλλευσης της τοπογραφίας, όταν η ημερομηνία αυτή είναι προγενέστερη από την ημερομηνία καταθέσεως της αίτησης καταχώρησης.  2. Τα κράτη μέλη εξασφαλίζουν ότι το υλικό που κατατίθεται σύμφωνα με την παράγραφο 1 δεν γίνεται προσιτό στο κοινό, εάν είναι εμπορικό απόρρητο. Η παρούσα διάταξη δεν αποκλείει την κοινολόγηση αυτού του υλικού κατόπιν αποφάσεως του δικαστηρίου ή άλλης αρμόδιας αρχής σε πρόσωπα που συμμετείχαν στη διαφορά περί την ισχύ ή την παραβίαση των δικαιωμάτων αποκλειστικότητας που αναφέρει το άρθρο 2.  3. Τα κράτη μέλη μπορούν να απαιτούν την καταχώρηση της μεταβίβασης των δικαιωμάτων των σχετικών με τις προστατευόμενες τοπογραφίες.  4. Τα κράτη μέλη μπορούν να επιβάλλουν για την, βάσει των παραγράφων 1 και 3, καταχώρηση και κατάθεση, την καταβολή τελών που δεν θα υπερβαίνουν τις αντίστοιχες διοικητικές τους δαπάνες.  5. Δεν επιτρέπεται η επιβολή πρόσθετων διατυπώσεων για την παροχή ή τη διατήρηση της προστασίας.  6. Τα κράτη μέλη που απαιτούν την καταχώρηση, παρέχουν ένδικα βοηθήματα υπέρ των δικαιούμενων προστασίας δυνάμει της παρούσας οδηγίας που μπορούν να αποδείξουν ότι άλλο πρόσωπο, χωρίς τη συγκατάθεσή τους, υπέβαλε αίτηση για καταχώρηση ή επέτυχε την καταχώρηση τοπογραφίας.  Άρθρο 5  1. Τα κατά το άρθρο 2 δικαιώματα αποκλειστικότητας περιλαμβάνουν το δικαίωμα παροχής άδειας προς διεξαγωγή και το δικαίωμα απαγόρευσης οποιασδήποτε από τις παρακάτω ενέργειες:  α) αναπαραγωγή τοπογραφιών προστατευόμενων σύμφωνα με το άρθρο 2 παράγραφος 2·  β) εμπορική εκμετάλλευση ή εισαγωγή προς το σκοπό αυτό μιας τοπογραφίας ή ενός προϊόντος ημιαγωγών που κατασκευάζεται με τη χρησιμοποίηση της τοπογραφίας.  2. Ανεξάρτητα από το άρθρο 5 παράγραφος 1, ένα κράτος μέλος μπορεί να επιτρέπει την ιδιωτική αναπαραγωγή τοπογραφίας για μη εμπορικούς σκοπούς.  3. Τα δικαιώματα αποκλειστικότητας που αναφέρει η παράγραφος 1 στοιχείο α) δεν ισχύουν για την αναπαραγωγή με σκοπό την ανάλυση, την αξιολόγηση ή τη διδασκαλία των αρχών, των διαδικασιών, των συστημάτων ή των τεχνικών που είναι ενσωματωμένες στις τοπογραφίες, ή των ίδιων των τοπογραφιών.  4. Τα δικαιώματα αποκλειστικότητας που αναφέρει η παράγραφος 1 δεν επεκτείνονται στις αντίστοιχες ενέργειες οι οποίες αφορούν τοπογραφία η οποία πληροί τις προϋποθέσεις του άρθρου 2 παράγραφος 2 και η οποία έχει δημιουργηθεί δημιουργηθεί μετά από ανάλυση και αξιολόγηση άλλης τοπογραφίας, οι οποίες έγιναν σύμφωνα με την παράγραφο 3.  5. Το αποκλειστικό δικαίωμα παροχής άδειας διεξαγωγής ή το δικαίωμα απαγόρευσης των ενεργειών που καθορίζονται στην παράγραφο 1 στοιχείο β), δεν ισχύει για καμιά τέτοια ενέργεια, όταν αυτή πραγματοποιείται μετά τη διάθεση της τοπογραφίας ή του προϊόντος ημιαγωγών στην αγορά ενός κράτους μέλους από πρόσωπο που δικαιούται να εγκρίνει την εμπορία του ή με τη συγκατάθεσή του. 6. Δεν εμποδίζεται η εμπορική εκμετάλλευση προϊόντος ημιαγωγού από πρόσωπο το οποίο, όταν περιήλθε στην κατοχή του το προϊόν αυτό, δεν γνώριζε ή δεν είχε βάσιμους λόγους να πιστεύει ότι το προϊόν προστατεύεται με δικαίωμα αποκλειστικότητας που έχει παραχωρηθεί από κράτος μέλος σύμφωνα με την παρούσα οδηγία.  Πάντως, τα κράτη μέλη εξασφαλίζουν ότι, μετά από σχετική αίτηση του κατόχου του δικαιώματος, ένα δικαστήριο μπορεί, βάσει των διατάξεων του εφαρμοστέου εθνικού δικαίου, να επιδικάσει εύλογη αποζημίωση για ενέργειες που έγιναν αφότου το εν λόγω πρόσωπο έλαβε γνώση ή έχει βάσιμους λόγους να πιστεύει ότι το προϊόν ημιαγωγών προστατεύεται κατ' αυτόν τον τρόπο.  7. Η παράγραφος 6 εφαρμόζεται και στους δικαιοδόχους του προσώπου που αναφέρεται στο πρώτο εδάφιο της παραγράφου αυτής.  Άρθρο 6  Τα κράτη μέλη δεν εξαρτούν την παραχώρηση των αποκλειστικών δικαιωμάτων που αναφέρονται στο άρθρο 2 από άδειες που χορηγούνται μόνο λόγω της παρόδου ορισμένου χρονικού διαστήματος, αυτομάτως και δια νόμου.  Άρθρο 7  1. Τα κράτη μέλη προβλέπουν ότι τα κατά το άρθρο 2 δικαιώματα αποκλειστικότητας γεννώνται:  α) σε περίπτωση που η καταχώρηση αποτελεί προϋπόθεση για τη γένεση του δικαιώματος αποκλειστικότητας σύμφωνα με το άρθρο 4, την εγγύτερη από τις εξής ημερομηνίες:  i) την ημερομηνία της πρώτης εμπορικής εκμετάλλευσης της τοπογραφίας οπουδήποτε στον κόσμο,  ii) την ημερομηνία κατά την οποία υποβλήθηκε νομοτύπως αίτηση καταχώρησης, ή  β) κατά την πρώτη εμπορική εκμετάλλευση της τοπογραφίας οπουδήποτε στον κόσμο, ή  γ) κατά τον πρώτο καθορισμό ή κωδικοποίηση της τοπογραφίας.  2. Εάν τα δικαιώματα αποκλειστικότητας γεννώνται σύμφωνα με την παράγραφο 1 στοιχεία α) ή β), τα κράτη μέλη παρέχουν, για την περίοδο πριν από τη γένεση των εν λόγω δικαιωμάτων, ένδικα βοηθήματα υπέρ δικαιούμενου προστασίας δυνάμει της παρούσας οδηγίας που μπορεί να αποδείξει ότι άλλο πρόσωπο δολίως αναπαρήγαγε, εκμεταλλεύθηκε εμπορικά ή εισήγαγε για το σκοπό αυτό τοπογραφία. Η παρούσα παράγραφος δεν θίγει τα ένδικα βοηθήματα που παρέχονται για την επιβολή των δικαιωμάτων αποκλειστικότητας που παραχωρούνται κατά το άρθρο 2.  3. Τα δικαιώματα αποκλειστικότητας παύουν να υφίστανται 10 έτη μετά τη λήξη του ημερολογιακού έτους της πρώτης εμπορικής εκμετάλλευσης της τοπογραφίας οπουδήποτε στον κόσμο ή, όταν η καταχώρηση αποτελεί προϋπόθεση της γένεσης ή διατήρησης των δικαιωμάτων αποκλειστικότητας, 10 έτη μετά την πρώτη από τις εξής ημερομηνίες:  α) το τέλος του ημερολογιακού έτους της πρώτης εμπορικής εκμετάλλευσης της τοπογραφίας οπουδήποτε στον κόσμο, ή  β) το τέλος του ημερολογιακού έτους κατά το οποίο υπεβλήθη νομοτύπως η αίτηση καταχώρησης.  4. Τα δικαιώματα αποκλειστικότητας που ίσχυαν δυνάμει της παραγράφου 1 παύουν να ισχύουν, εάν δεν γίνει εμπορική εκμετάλλευση της τοπογραφίας, οπουδήποτε στον κόσμο, εντός 15 ετών από την ημερομηνία του πρώτου καθορισμού ή κωδικοποίησης, και δεν γεννώνται νέα δικαιώματα αποκλειστικότητας εάν, εντός της αυτής περιόδου, δεν έχει υποβληθεί νομοτύπως αίτηση καταχώρησης στα κράτη μέλη στα οποία η καταχώρηση αποτελεί προϋπόθεση για τη γένεση ή την περαιτέρω ισχύ των δικαιωμάτων αποκλειστικότητας.  Άρθρο 8  Η προστασία των τοπογραφιών προϊόντων ημιαγωγών σύμφωνα με το άρθρο 2, καλύπτει μόνο την ίδια την τοπογραφία και δεν επεκτείνεται σε καμία άλλη από τις αρχές, τις διαδικασίες, τα συστήματα, την τεχνική ή τις κωδικοποιημένες πληροφορίες που είναι ενσωματωμένες στην τοπογραφία αυτή.  Άρθρο 9  Εάν η νομοθεσία των κρατών μελών προβλέπει ότι τα προϊόντα ημιαγωγών που κατασκευάζονται με τη χρησιμοποίηση προστατευόμενων τοπογραφιών πρέπει να φέρουν διακριτική ένδειξη, η ένδειξη που θα χρησιμοποιείται θα είναι ένα κεφαλαίο Τ ως εξής: T, « T », [ T ] , T  , T * ή T  .  ΚΕΦΑΛΑΙΟ 3  Συνέχιση της εφαρμογής άλλων νομοθετικών διατάξεων  Άρθρο 10  1. Οι διατάξεις της παρούσας οδηγίας δεν θίγουν τις νομοθετικές διατάξεις για τα δικαιώματα ευρεσιτεχνίας και βιομηχανικού προτύπου.  2. Οι διατάξεις της παρούσας οδηγίας δεν θίγουν:  α) τα δικαιώματα που παρέχει κράτος μέλος σε εκπλήρωση των υποχρεώσεών του βάσει διεθνών συμφωνιών, συμπεριλαμβανομένων των διατάξεων με τις οποίες επεκτείνονται τα δικαιώματα αυτά στους υπηκόους του ή τους διαμένοντες στο έδαφος του·  β) τη νομοθεσία περί πνευματικής ιδιοκτησίας των κρατών μελών, η οποία απαγορεύει την αναπαραγωγή των σχεδίων ή των άλλων γραφικών παραστάσεων των τοπογραφιών μέσω της αντιγραφής τους σε δύο διαστάσεις.  3. Η προστασία που παρέχει το εθνικό δίκαιο σε τοπογραφίες προϊόντων ημιαγωγών καθορισμένων ή κωδικοποιημένων πριν από την έναρξη της ισχύος των εθνικών διατάξεων για την εφαρμογή της παρούσας οδηγίας, όχι όμως αργότερα από την ημερομηνία που ορίζεται στο άρθρο 11 παράγραφος 1, δεν θίγεται από τις διατάξεις της παρούσας οδηγίας. ΚΕΦΑΛΑΙΟ 4  Τελικές διατάξεις  Άρθρο 11  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, το αργότερο στις 7 Νοεμβρίου 1987.  2. Τα κράτη μέλη ανακοινώνουν στην Επιτροπή τα κείμενα των σημαντικότερων διατάξεων εσωτερικού δικαίου που θεσπίζουν στον τομέα που διέπει η παρούσα οδηγία.  Άρθρο 12  Η παρούσα οδηγία απευθύνεται στα κράτη μέλη.  Βρυξέλλες, 16 Δεκεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. C 360 της 31. 12. 1985, σ. 14.  (2) ΕΕ αριθ. C 255 της 13. 10. 1986, σ. 249.  (3) ΕΕ αριθ. C 189 της 28. 7. 1986, σ. 5.


title: Οδηγία 2007/26/ΕΚ της Επιτροπής, της 7ης Μαΐου 2007 , για τροποποίηση της οδηγίας 2004/6/ΕΚ προκειμένου να παραταθεί η περίοδος εφαρμογής της (Κείμενο που παρουσιάζει ενδιαφέρον για τον ΕΟΧ)

text:
               8.5.2007

               EL

               Επίσημη Εφημερίδα της Ευρωπαϊκής Ένωσης

               L 118/5

      ΟΔΗΓΊΑ 2007/26/ΕΚ ΤΗΣ ΕΠΙΤΡΟΠΉΣ

   της 7ης Μαΐου 2007
   για τροποποίηση της οδηγίας 2004/6/ΕΚ προκειμένου να παραταθεί η περίοδος εφαρμογής της
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/398/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (1), και ιδίως το άρθρο 4 παράγραφος 2,
   Εκτιμώντας τα ακόλουθα:

               (1)

               Η οδηγία 2001/15/ΕΚ της Επιτροπής, της 15ης Φεβρουαρίου 2001, σχετικά με τις ουσίες που επιτρέπεται να προστίθενται για ειδικούς διατροφικούς σκοπούς σε τρόφιμα προοριζόμενα για ειδική διατροφή (2) καθορίζει ορισμένες κατηγορίες ουσιών και αναφέρει για καθεμία από αυτές τις χημικές ουσίες που μπορούν να χρησιμοποιούνται στην παραγωγή τροφίμων που προορίζονται για χρήσεις ειδικής διατροφής.

               (2)

               Όταν εκδόθηκε η οδηγία 2001/15/ΕΚ, ορισμένες χημικές ουσίες που προστίθενται για ειδικούς διατροφικούς σκοπούς σε μερικά τρόφιμα προοριζόμενα για ειδική διατροφή, τα οποία διατίθενται στο εμπόριο σε μερικά κράτη μέλη, δεν ήταν δυνατόν να περιληφθούν στο παράρτημα της οδηγίας διότι δεν είχαν αξιολογηθεί από την επιστημονική επιτροπή τροφίμων.

               (3)

               Η οδηγία 2004/6/ΕΚ της Επιτροπής (3) προβλέπει ότι, εν αναμονή της ολοκλήρωσης της αξιολόγησης των ουσιών αυτών από την Ευρωπαϊκή Αρχή για την Ασφάλεια των Τροφίμων (ΕΑΑΤ), τα κράτη μέλη μπορούν να εξακολουθήσουν να επιτρέπουν στο έδαφός τους το εμπόριο προϊόντων τα οποία περιέχουν τις εν λόγω ουσίες, έως τις 31 Δεκεμβρίου 2006, υπό ορισμένες προϋποθέσεις που αφορούν την ασφάλειά τους.

               (4)

               Η αξιολόγηση και οι σχετικές διοικητικές ενέργειες δεν κατέστη δυνατό να ολοκληρωθούν πριν από τις 31 Δεκεμβρίου 2006. Επομένως, προκειμένου να αποφευχθεί η άσκοπη διατάραξη του εμπορίου των σχετικών τροφίμων, πρέπει να παραταθεί η εφαρμογή της οδηγίας 2004/6/ΕΚ.

               (5)

               Για να ληφθεί υπόψη ο απαιτούμενος χρόνος για την ολοκλήρωση της αξιολόγησης των ουσιών από την ΕΑΑΤ και για τη μεταφορά των συναφών μέτρων στο εθνικό δίκαιο, είναι σκόπιμο να προβλεφθεί παράταση της περιόδου εφαρμογής της οδηγίας 2004/6/ΕΚ έως τις 31 Δεκεμβρίου 2009.

               (6)

               Η ημερομηνία της 31ης Δεκεμβρίου 2006 που προβλέπεται στο άρθρο 1 της οδηγίας 2004/6/ΕΚ καθιστά αναγκαία τη μεταφορά της παρούσας οδηγίας στο εθνικό δίκαιο των κρατών μελών σε σύντομο χρονικό διάστημα. Για να αποφευχθούν οι δυσκολίες με το εμπόριο των προϊόντων που περιέχουν τις ουσίες που παρατίθενται στην οδηγία 2004/6/ΕΚ, πρέπει η παρούσα οδηγία να αρχίσει να εφαρμόζεται από την 1η Ιανουαρίου 2007.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο άρθρο 1 της οδηγίας 2004/6/ΕΚ, η ημερομηνία «31 Δεκεμβρίου 2006» αντικαθίσταται από την ημερομηνία «31 Δεκεμβρίου 2009».
   Άρθρο 2
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο στις 8 Ιουλίου 2007. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Τα κράτη μέλη θέτουν σε εφαρμογή τις προαναφερθείσες διατάξεις από την 1η Ιανουαρίου 2007.
   Οι διατάξεις αυτές, όταν θεσπίζονται από τα κράτη μέλη, περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κύριων διατάξεων εθνικού δικαίου που υιοθετούν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την επόμενη ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 7 Μαΐου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 186 της 30.6.1989, σ. 27. Οδηγία όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (2)  ΕΕ L 52 της 22.2.2001, σ. 19. Οδηγία όπως τροποποιήθηκε τελευταία με την οδηγία 2006/34/ΕΚ (ΕΕ L 83 της 22.3.2006, σ. 14).

      (3)  ΕΕ L 15 της 22.1.2004, σ. 31.


Avis juridique important

|

31991L0238

Οδηγία 91/238/ΕΟΚ του Συμβουλίου της 22ας Απριλίου 1991 για την τροποποίηση της οδηγίας 89/396/ΕΟΚ σχετικά με τις ενδείξεις ή τα σήματα που επιτρέπουν την αναγνώριση της παρτίδας στην οποία ανήκει ένα τρόφιμο

Επίσημη Εφημερίδα αριθ. L 107 της 27/04/1991 σ. 0050 - 0050 Φινλανδική ειδική έκδοση: Κεφάλαιο 13 τόμος 20 σ. 0094  Σουηδική ειδική έκδοση: Κεφάλαιο 13 τόμος 20 σ. 0094

ΟΔΗΓΙΑ ΤΟΥ ΣΥΜΒΟΥΛΙΟΥ  της 22ας Απριλίου 1991  για την τροποποίηση της οδηγίας 89/396/ΕΟΚ σχετικά με τις ενδείξεις ή τα σήματα που επιτρέπουν την αναγνώριση της παρτίδας στην οποία ανήκει ένα τρόφιμο  ( 91/238/ΕΟΚ ) ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής ( 1 ),  Σε συνεργασία με το Ευρωπαϊκό Κοινοβούλιο ( 2 ),  Έχοντας υπόψη τη γνώμη της Οικονομικής και Κοινωνικής Επιτροπής ( 3 ),  Εκτιμώντας :  ότι πρέπει να ληφθεί υπόψη το γεγοός ότι η κατανάλωση αμέσως μετά την αγορά ορισμένων τροφίμων, όπως τα παγωτά σε ατομικές δόσεις, καθιστά περιττή την ένδειξη της παρτίδας απευθείας επάνω στην ατομική συσκευασία - ότι πρέπει, ως εκ τούτου, να  τροποποιηθεί η οδηγία 89/396/ΕΟΚ ( 4 )-  ότι, αντιθέτως, για τα προϊόντα αυτά, η ένδειξη της παρτίδας πρέπει να αναφέρεται υπωχρεωτικά επάνω στις ομαδικές συσκευασίες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Στο άρθρο 2 παράγραφος 2 της οδηγίας 89/396/ΕΟΚ προστίθεται το ακόλουθο στοιχείο :  "δ ) στις ατομικές δόσεις παγωτών . Η ένδειξη για την αναγνώριση της παρτίδας πρέπει να αναφέρεται επάνω στις ομαδικές συσκευασίες ."  Άρθρο 2  Η παρούσα οδηγία απευθύνεται στα κράτη μέλη . Λουξεμβούργο, 22 Απριλίου 1991 . Για το Συμβούλιο  Ο Πρόεδρος  R. STEICHEN  ( 1 ) ΕΕ αριθ . C 267 της 23 . 10 . 1990, σ . 15 . ( 2 ) ΕΕ αριθ . C 324 της 24 . 12 . 1990, σ . 246 και ΕΕ αριθ . C 72 της 18 . 3 . 1991 . ( 3 ) ΕΕ αριθ . C 60 της 8 . 3 . 1991, σ . 4 . ( 4 ) ΕΕ αριθ . L 186 της 30 . 6 . 1989, σ . 21 .


title: Οδηγία 2006/89/ΕΚ της Επιτροπής, της 3ης Νοεμβρίου 2006 , για την έκτη προσαρμογή στην τεχνική πρόοδο της οδηγίας 94/55/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων   (Κείμενο που παρουσιάζει ενδιαφέρον για τον ΕΟΧ)

text:
               4.11.2006

               EL

               Επίσημη Εφημερίδα της Ευρωπαϊκής Ένωσης

               L 305/4

      ΟΔΗΓΊΑ 2006/89/ΕΚ ΤΗΣ ΕΠΙΤΡΟΠΉΣ

   της 3ης Νοεμβρίου 2006
   για την έκτη προσαρμογή στην τεχνική πρόοδο της οδηγίας 94/55/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (1), και ιδίως το άρθρο 8,
   Εκτιμώντας τα ακόλουθα:

               (1)

               Τα παραρτήματα Α και Β της οδηγίας 94/55/ΕΚ παραπέμπουν στα παραρτήματα Α και Β της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (ADR), όπως αυτή εφαρμόζεται από την 1η Ιανουαρίου 2005.

               (2)

               Η συμφωνία ADR επικαιροποιείται ανά διετία. Κατά συνέπεια, μια τροποποιημένη εκδοχή της θα εφαρμόζεται από την 1η Ιανουαρίου 2007, με μία μεταβατική περίοδο που λήγει στις 30 Ιουνίου 2007.

               (3)

               Ως εκ τούτου, είναι αναγκαίο να τροποποιηθούν τα παραρτήματα Α και Β της οδηγίας 94/55/ΕΚ.

               (4)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τη μεταφορά επικίνδυνων εμπορευμάτων, η οποία προβλέπεται στο άρθρο 9 της οδηγίας 94/55/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα Α και Β της οδηγίας 94/55/ΕΚ τροποποιούνται ως ακολούθως:

               1)

               Το παράρτημα A αντικαθίσταται από το ακόλουθο κείμενο:

                  «ΠΑΡΑΡΤΗΜΑ Α
                  Στις διατάξεις του παραρτήματος Α στην ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων (ADR), οι οποίες εφαρμόζονται από 1ης Ιανουαρίου 2007, οι όροι “αντισυμβαλλόμενο μέρος” αντικαθίστανται από τους όρους “κράτος μέλος”.
                  Το κείμενο των τροπολογιών της έκδοσης 2007 του παραρτήματος Α στην ADR θα δημοσιευθεί μόλις θα είναι διαθέσιμο σε όλες τις επίσημες γλώσσες της Κοινότητας».

               2)

               Το παράρτημα Β αντικαθίσταται από το ακόλουθο κείμενο:

                  «ΠΑΡΑΡΤΗΜΑ B
                  Στις διατάξεις του παραρτήματος Α στην ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων (ADR), οι οποίες εφαρμόζονται από 1ης Ιανουαρίου 2007, οι όροι “αντισυμβαλλόμενο μέρος” αντικαθίστανται από τους όρους “κράτος μέλος”.
                  Το κείμενο των τροπολογιών της έκδοσης 2007 του παραρτήματος Β στην ADR θα δημοσιευθεί μόλις θα είναι διαθέσιμο σε όλες τις επίσημες γλώσσες της Κοινότητας».

         Άρθρο 2
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία το αργότερο μέχρι την 1η Ιουλίου 2007. Ενημερώνουν πάραυτα την Επιτροπή για το κείμενο των εν λόγω διατάξεων και της διαβιβάζουν πίνακα αντιστοιχίας των εν λόγω διατάξεων με τις διατάξεις και της παρούσας οδηγίας.
   Κατά τη θέσπιση ή την επίσημη έκδοση των εν λόγω διατάξεων εκ μέρους των κρατών μελών γίνεται αναφορά στην παρούσα οδηγία. Ο τρόπος που γίνεται αυτή η αναφορά επαφίεται στην κρίση των κρατών μελών.
   2.   Τα κράτη μέλη κοινοποιούν στην Επιτροπή το κείμενο των βασικών διατάξεων της εθνικής νομοθεσίας τις οποίες θεσπίζουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 3 Νοεμβρίου 2006.

            Για την Επιτροπή

         Jacques BARROT

            Αντιπρόεδρος

      (1)  ΕΕ L 319 της 12.12.1994, σ. 7. Οδηγία όπως τροποποιήθηκε τελευταία με την οδηγία 2004/111/ΕΚ της Επιτροπής (ΕΕ L 365 της 10.12.2004, σ. 25).


Avis juridique important

|

31969L0208

Οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτών  /* Κωδικοποιημένη έκδοση πρβλ. 374Y0608(05) */

Επίσημη Εφημερίδα αριθ. L 169 της 10/07/1969 σ. 0003 - 0014 Δανική ειδική έκδοση: Σειρά I Κεφάλαιο 1969(II) σ. 0292  Αγγλική ειδική έκδοση: Σειρά I Κεφάλαιο 1969(II) σ. 0315  Ελληνική ειδική έκδοση: Κεφάλαιο 03 τόμος 4 σ. 0195  Ισπανική ειδική έκδοση: Κεφάλαιο 03 τόμος 3 σ. 0119  Πορτογαλική ειδική έκδοση : Κεφάλαιο 03 τόμος 3 σ. 0119  Φινλανδική ειδική έκδοση: Κεφάλαιο 3 τόμος 2 σ. 0201  Σουηδική ειδική έκδοση: Κεφάλαιο 3 τόμος 2 σ. 0201

ΟΔΗΓΙΑ ΤΟΥ ΣΥΜΒΟΥΛΙΟΥ της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100 αυτής,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι η παραγωγή ελαιούχων και κλωστικών φυτών κατέχει σημαντική θέση στη γεωργία της Ευρωπαϊκής Οικονομικής Κοινότητος- ότι τα ικανοποιητικά αποτελέσματα στην καλλιέργεια ελαιούχων και κλωστικών φυτών εξαρτώνται, κατά μεγάλο βαθμό, από τη χρησιμοποίηση καταλλήλων σπόρων προς σπορά- ότι για το σκοπό αυτόν ορισμένα Κράτη Μέλη έχουν περιορίσει την εμπορία σπόρων ορισμένων  ειδών των φυτών αυτών στους υψηλής ποιότητος σπόρους- ότι επωφελήθηκαν από το αποτέλεσμα των εργασιών της συστηματικής επιλογής των φυτών, που διεξάγονται από αρκετό χρόνο και έχουν καταλήξει στη δημιουργία ποικιλιών αρκετά σταθερών και ομοιομόρφων, των  οποίων τα χαρακτηριστικά επιτρέπουν την πρόβλεψη ουσιαστικών πλεονεκτημάτων για τις προβλεπόμενες χρήσεις- ότι επιτυγχάνεται μεγαλύτερη παραγωγικότητα των καλλιεργειών ελαιούχων και κλωστικών φυτών στην Κοινότητα από την εφαρμογή από τα Κράτη Μέλη ενιαίων και όσο το δυνατό αυστηρών κανόνων όσον αφορά την εκλογή των αποδεκτών ποικιλιών στην εμπορία- ότι, εν τούτοις, ο περιορισμός της εμπορίας σε ορισμένες ποικιλίες δικαιολογείται μόνο κατά το μέτρο που υφίσταται ταυτόχρονα η εγγύηση για τον καταναλωτή, ότι θα αποκτήσει πραγματικά τους σπόρους προς σπορά των ιδίων αυτών ποικιλιών- ότι για το σκοπό αυτόν ορισμένα Κράτη Μέλη εφαρμόζουν συστήματα πιστοποιήσεως που έχουν σκοπό να εγγυηθούν, με επίσημο έλεγχο, την ποικιλιακή ταυτότητα και καθαρότητα- ότι πρέπει να καθιερωθεί για την Κοινότητα ενιαίο σύστημα πιστοποιήσεως που να βασίζεται στις εμπειρίες που αποκτήθηκαν από την εφαρμογή των προαναφερθέντων συστημάτων- ότι, κατά γενικό κανόνα, οι σπόροι προς σπορά των ελαιούχων και κλωστικών φυτών δεν επιτρέπεται να τίθενται σε εμπορία, εκτός αν, σύμφωνα με τους κανόνες πιστοποιήσεως, έχουν εξετασθεί επίσημα και πιστοποιηθεί ως βασικοί σπόροι ή πιστοποιημένοι σπόροι-  ότι η επιλογή των τεχνικών όρων "βασικοί σπόροι" και "πιστοποιημένοι σπόροι" βασίζεται στην ήδη υφιστάμενη ορολογία στο εσωτερικό της Κοινότητος και επί διεθνούς επιπέδου- ότι πρέπει, επί πλέον, να γίνουν αποδεκτοί εμπορικοί σπόροι προς σπορά για να ληφθεί υπόψη το γεγονός ότι δεν υπάρχουν ακόμη για όλα τα γένη και είδη των σπόρων των ελαιούχων και κλωστικών φυτών που έχουν σημασία για την καλλιέργεια, είτε οι επιθυμητές  ποικιλίες είτε αρκετοί σπόροι των υφισταμένων ποικιλιών, για να καλύψουν όλες τις ανάγκες της Κοινότητος- ότι είναι γι'αυτό απαραίτητο να γίνουν αποδεκτοί, για ορισμένα γένη και είδη, σπόροι ελαιούχων και κλωστικών φυτών που δεν ανήκουν σε μία ποικιλία,  αλλά που πληρούν τις άλλες προϋποθέσεις του κανονισμού- ότι πρέπει οι μη εμπορεύσιμοι σπόροι ελαιούχων και κλωστικών φυτών να εξαιρούνται από την εφαρμογή των κοινοτικών κανόνων λόγω της μικρής οικονομικής τους σημασίας- ότι δεν πρέπει να προσβληθεί το δικαίωμα των Κρατών Μελών να τους υποβάλλουν σε ειδικές  διατάξεις- ότι πρέπει να μην εφαρμόζονται οι κοινοτικοί κανόνες στους σπόρους προς σπορά για τους οποίους αποδεικνύεται ότι προορίζονται για εξαγωγή σε τρίτες χώρες- ότι για να βελτιωθεί, εκτός της γενετικής αξίας, η εξωτερική ποιότητα των σπόρων προς σπορά ελαιούχων και κλωστικών φυτών εντός της Κοινότητος, πρέπει να προβλεφθούν ορισμένες προϋποθέσεις όσον αφορά την ειδική καθαρότητα και τη βλαστική ικανότητα- ότι, αν στο έδαφος Κράτους Μέλους δεν υφίσταται κανονικά αναπαραγωγή και εμπορία σπόρων ορισμένων ειδών, πρέπει να προβλεφθεί η δυνατότητα απαλλαγής του Κράτους Μέλους αυτού, σύμφωνα με τη διαδικασία της Μονίμου Επιτροπής Σπόρων προς Σπορά και  Γεωργικών, Δενδροκηπευτικών και Δασικών Φυτών προς Φύτευση, από την εφαρμογή των διατάξεων της οδηγίας ως προς τα εν λόγω είδη- ότι, για να εξασφαλισθεί η ταυτότητα των σπόρων προς σπορά, πρέπει να καθιερωθούν κοινοτικοί κανόνες σχετικοί με τη συσκευασία, τη δειγματοληψία, τη σφράγιση και τη σήμανση- ότι για το λόγο αυτόν οι ετικέττες πρέπει να φέρουν τις αναγκαίες ενδείξεις για  την άσκηση του επισήμου ελέγχου καθώς και για την πληροφόρηση του καταναλωτού και να καταστήσουν εμφανή, για τους πιστοποιημένους σπόρους των διαφόρων κατηγοριών, τον κοινοτικό χαρακτήρα της πιστοποιήσεως- ότι, για να είναι εγγυημένη κατά την εμπορία η τήρηση τόσο των σχετικών με την ποιότητα των σπόρων προϋποθέσεων, όσο και των διατάξεων που διασφαλίζουν την ποιότητά τους, τα Κράτη Μέλη πρέπει να προβλέπουν τις κατάλληλες διατάξεις ελέγχου- ότι οι σπόροι προς σπορά που πληρούν τις προϋποθέσεις αυτές πρέπει να υπόκεινται, υπό την επιφύλαξη εφαρμογής του άρθρου 36 της συνθήκης, μόνο στους περιορισμούς εμπορίας που προβλέπονται από τους κοινοτικούς κανόνες- ότι πρέπει, σε πρώτο στάδιο, μέχρι της καθιερώσεως κοινού καταλόγου ποικιλιών, οι περιορισμοί αυτοί να περιλαμβάνουν ιδίως το δικαίωμα για τα Κράτη Μέλη να περιορίζουν την εμπορία των πιστοποιημένων σπόρων διαφόρων κατηγοριών σε εκείνη των ποικιλιών που  έχει καλλιεργητική αξία και αξία χρησιμοποιήσεως για το έδαφός τους- ότι είναι αναγκαίο να αναγνωρίζεται, υπό ορισμένες προϋποθέσεις, η ισοδυναμία των σπόρων προς σπορά που πολλαπλασιάζονται σε μία άλλη χώρα από τους βασικούς σπόρους, οι οποίοι πιστοποιούνται σε Κράτος Μέλος και των σπόρων που πολλαπλασιάζονται σ' αυτό  το Κράτος Μέλος- ότι, εξάλλου, πρέπει να προβλέπεται ότι οι σπόροι προς σπορά των ελαιούχων και κλωστικών φυτών που συλλέγονται σε τρίτες χώρες δεν θα δύνανται να τίθενται σε εμπορία εντός της Κοινότητος, εκτός αν προσφέρουν τις αυτές εγγυήσεις με τους επίσημους  πιστοποιημένους σπόρους ή επίσημα αποδεκτούς εντός της Κοινότητος ως εμπορικούς σπόρους και σύμφωνα με τους κοινοτικούς κανόνες- ότι, για τις περιόδους που ο εφοδιασμός σε πιστοποιημένους σπόρους ελαιούχων και κλωστικών φυτών διαφόρων κατηγοριών ή σε εμπορικούς σπόρους προσκρούει σε δυσκολίες, πρέπει να γίνουν αποδεκτοί προσωρινά σπόροι υποκείμενοι σε μειωμένες απαιτήσεις- ότι, για να εναρμονισθούν οι τεχνικές μέθοδοι πιστοποιήσεως στα διάφορα Κράτη Μέλη και για να υπάρχουν στο μέλλον δυνατότητες συγκρίσεως μεταξύ των πιστοποιημένων στο εσωτερικό της Κοινότητος και εκείνων που προέρχονται από τρίτες χώρες, επιβάλλεται να  υπάρχουν στα Κράτη Μέλη κοινοτικοί συγκριτικοί αγροί για να επιτρέπουν έναν ετήσιο εκ των υστέρων έλεγχο των σπόρων των διαφόρων κατηγοριών πιστοποιημένων σπόρων- ότι πρέπει να ανατεθεί στην Επιτροπή η φροντίδα για τη λήψη ορισμένων μέτρων εφαρμογής- ότι, για να διευκολυνθεί η εφαρμογή των προαναφερθέντων μέτρων, πρέπει να προβλεφθεί η διαδικασία που καθιερώνει στενή συνεργασία μεταξύ των Κρατών Μελών και της  Επιτροπής στη Μόνιμη Επιτροπή Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά τους σπόρους προς σπορά ελαιούχων και κλωστικών φυτών, που τίθενται σε εμπορία στο εσωτερικό της Κοινότητος και προορίζονται για τη γεωργική παραγωγή, εξαιρέσει των καλλωπιστικών χρήσεων.   Άρθρο 2  1. Κατά την έννοια της παρούσης οδηγίας, νοούνται ως:  Α. Ελαιούχα και κλωστικά φυτά): τα φυτά των ακολούθων γενών και ειδών:   "" ID="1">Arachis hypogaea L.> ID="2">Αραχίς η υπόγειος"> ID="1">Brassica campestris L. ssp. oleifera (Metzg.) Sinsk> ID="2">Ελαιοφόρο Γογγύλι"> ID="1">Brassica juncea L.> ID="2">Σινάπι φαιό"> ID="1">Brassica napus L. ssp. oleifera (Metzg.)  Sinsk.> ID="2">Ελαιοκράμβη"> ID="1">Brassica nigra (L.) W.Koch> ID="2">Μαύρο σινάπι"> ID="1">Cannabis sativa L.> ID="2">Κάνναβις η κοινή (Καννάβι)"> ID="1">Carum carvi L.> ID="2">Κύμινο"> ID="1">Gossypium sp.> ID="2">Βαμβάκι"> ID="1">Helianthus  annuus L.> ID="2">Ηλίανθος ο ετήσιος"> ID="1">Linus usitatissimum L.> ID="2">Λίνο το κλωστικό, Λίνο το ελαιούχο"> ID="1">Papaver somniferum L.> ID="2">Παπαρούνα (Μήκων η υπνοφόρος)"> ID="1">Ricinus communis L.> ID="2">Κρότων (ρετσινολαδιά)">  ID="1">Sesamum orientale L.> ID="2">Σησάμι"> ID="1">Sinapis alba L.> ID="2">Άσπρο σινάπι"> ID="1">Soia hispida L.> ID="2">Σόγια"> Β. Βασικοί σπόροι: οι σπόροι α) που έχουν παραχθεί υπό την ευθύνη του δημιουργού σύμφωνα με τους κανόνες της διατηρητέας επιλογής όσον αφορά την ποικιλία- β) που προβλέπονται για την παραγωγή σπόρων προς σπορά είτε της κατηγορίας "πιστοποιημένοι σπόροι", είτε των κατηγοριών "πιστοποιημένοι σπόροι της πρώτης αναπαραγωγής" ή "πιστοποιημένοι σπόροι της δεύτερης αναπαραγωγής"- γ) που πληρούν, υπό την επιφύλαξη των διατάξεων του άρθρου 4, τις προβλεπόμενες προϋποθέσεις στα παραρτήματα I και II για τους βασικούς σπόρους- και δ) για τους οποίους έχει διαπιστωθεί, μετά από επίσημη εξέταση, ότι τηρήθηκαν οι προαναφερθείσες προϋποθέσεις.  Γ. Πιστοποιημένοι σπόροι (ελαιοφόρο γογγύλι, φαιό σινάπι, ελαιοκράμβη, μαύρο σινάπι, καννάβι, κύμινο, βαμβάκι, ηλίανθος, παπαρούνα, κρότων, άσπρο σινάπι): οι σπόροι α) που προέρχονται απευθείας από βασικούς σπόρους ή, με αίτηση του δημιουργού, από σπόρους γενεάς προγενεστέρας των βασικών, που δύνανται να πληρούν και πληρούν, μετά από επίσημη εξέταση, τις προβλεπόμενες στα παραρτήματα I και II προϋποθέσεις για τους  βασικούς σπόρους- β) που προορίζονται για μία άλλη παραγωγή από εκείνη των σπόρων προς σπορά ελαιούχων και κλωστικών φυτών- γ) που πληρούν, υπό την επιφύλαξη των διατάξεων του άρθρου 4 υπό β), τις προβλεπόμενες στα παραρτήματα I και II προϋποθέσεις για τους πιστοποιημένους σπόρους- και δ) για τους οποίους έχει διαπιστωθεί, μετά από επίσημη εξέταση, ότι τηρήθηκαν οι προαναφερθείσες προϋποθέσεις.  Δ. Πιστοποιημένοι σπόροι της πρώτης αναπαραγωγής (αραχίδα, λινάρι κλωστικό, ελαιούχο λινάρι, σησάμι, σόγια): οι σπόροι α) που προέρχονται απευθείας από βασικούς σπόρους ή, με αίτηση του δημιουργού, από σπόρους μιας γενεάς προγενεστέρας των βασικών σπόρων που δύνανται να πληρούν και πληρούν, μετά από επίσημη εξέταση, τις προβλεπόμενες στα παραρτήματα I και II  προϋποθέσεις για τους βασικούς σπόρους- β) που προορίζονται, είτε για την παραγωγή σπόρων της κατηγορίας "πιστοποιημένοι σπόροι της δευτέρας αναπαραγωγής", είτε για άλλη παραγωγή από εκείνη των σπόρων προς σπορά των ελαιούχων και κλωστικών φυτών- γ) που πληρούν τις προβλεπόμενες προϋποθέσεις στα παραρτήματα I και II για τους πιστοποιημένους σπόρους- και δ) για τους οποίους έχει διαπιστωθεί, μετά από επίσημη εξέταση, ότι τηρήθηκαν οι προαναφερθείσες προϋποθέσεις.  Ε. Πιστοποιημένοι σπόροι της δεύτερης αναπαραγωγής (αραχίδα, λινάρι κλωστικό, ελαιούχο λινάρι, σησάμι, σόγια): οι σπόροι α) που προέρχονται απευθείας από βασικούς σπόρους, από πιστοποιημένους σπόρους της πρώτης αναπαραγωγής ή με αίτηση του δημιουργού από σπόρους γενεάς προγενεστέρας των βασικών σπόρων που δύνανται να πληρούν και πληρούν, μετά από επίσημη εξέταση, τις  προβλεπόμενες στα παραρτήματα I και II προϋποθέσεις για τους βασικούς σπόρους- β) που προορίζονται για άλλη παραγωγή από εκείνη των σπόρων προς σπορά ελαιούχων και κλωστικών φυτών- γ) που πληρούν τις προβλεπόμενες στα παραρτήματα I και II προϋποθέσεις για τους πιστοποιημένους σπόρους- και δ) για τους οποίους έχει διαπιστωθεί, μετά από επίσημη εξέταση, ότι τηρήθηκαν οι προαναφερθείσες προϋποθέσεις.  Ζ. Πιστοποιημένοι σπόροι της τρίτης αναπαραγωγής (λινάρι κλωστικό, λινάρι ελαιούχο): οι σπόροι α) που προέρχονται απευθείας από βασικούς σπόρους, από πιστοποιημένους σπόρους της πρώτης ή της δεύτερης αναπαραγωγής ή με αίτηση του δημιουργού από σπόρους γενεάς προγενεστέρας των βασικών σπόρων που δύνανται να πληρούν και πληρούν, μετά από επίσημη  εξέταση, τις προβλεπόμενες στα παραρτήματα I και II προϋποθέσεις για τους βασικούς σπόρους- β) που προορίζονται για άλλη παραγωγή από εκείνη των σπόρων προς σπορά των ελαιούχων και κλωστικών φυτών- γ) που πληρούν τις προβλεπόμενες στα παραρτήματα I και II προϋποθέσεις για τους πιστοποιημένους σπόρους- και δ) για τους οποίους έχει διαπιστωθεί, μετά από επίσημη εξέταση, ότι τηρήθηκαν οι προαναφερθείσες προϋποθέσεις.  Η. Εμπορικοί σπόροι: οι σπόροι α) που έχουν την ταυτότητα του είδους- β) που πληρούν, υπό την επιφύλαξη των διατάξεων του άρθρου 4 υπό β), τις προβλεπόμενες στο παράρτημα II προϋποθέσεις για τους εμπορικούς σπόρους- και γ) για τους οποίους έχει διαπιστωθεί, μετά από επίσημη εξέταση, ότι τηρήθηκαν οι προαναφερθείσες προϋποθέσεις.  Θ. Επίσημες διατάξεις: οι διατάξεις που θεσπίζονται α) από τις αρχές ενός Κράτους- ή β) υπό την ευθύνη ενός Κράτους, από νομικά πρόσωπα δημοσίου ή ιδιωτικού δικαίου- ή γ) για βοηθητικές δραστηριότητες επίσης υπό τον έλεγχο ενός Κράτους, από ορκωτά φυσικά πρόσωπα, με την προϋπόθεση ότι τα αναφερόμενα πρόσωπα υπό β) και γ) δεν αποκομίζουν κανένα ιδιαίτερο όφελος από το αποτέλεσμα των διατάξεων αυτών.  2. Τα Κράτη Μέλη δύνανται:  α) κατά τη διάρκεια μεταβατικής περιόδου τριών ετών το πολύ μετά την έναρξη ισχύος των αναγκαίων νομοθετικών, κανονιστικών και διοικητικών διατάξεων για τη συμμόρφωση προς τις διατάξεις της παρούσας οδηγίας και κατά παρέκκλιση της παραγράφου 1 μέρη Γ,  Δ, Ε, και Ζ, να πιστοποιούν σαν πιστοποιημένους σπόρους αυτούς που προέρχονται απευθείας από επίσημα ελεγμένους σπόρους σε ένα Κράτος Μέλος σύμφωνα με το ισχύον σύστημα και παρέχουν τις ίδιες εγγυήσεις με εκείνες που παρέχονται από τους βασικούς σπόρους  πιστοποιημένους σύμφωνα με τις αρχές της παρούσας οδηγίας. Η διάταξη αυτή εφαρμόζεται κατ' αναλογία στους πιστοποιημένους σπόρους της πρώτης ή, ενδεχομένως, της δεύτερης αναπαραγωγής που αναφέρονται στην παράγραφο 1 μέρη Ε και Ζ- β) να περιλαμβάνουν, όσον αφορά τους σπόρους του λίνου, περισσότερες γενεές στην κατηγορία των βασικών σπόρων και να υποδιαιρούν την κατηγορία αυτή σύμφωνα με τις γενεές- γ) κατά τη διάρκεια μεταβατικής περιόδου, μέχρι της 30ής Ιουνίου 1974 το αργότερο, να επιτρέπουν για τους σπόρους του λίνου την εμπορία πιστοποιημένων σπόρων της τρίτης αναπαραγωγής. Για να μειώσει τις δυσκολίες ανεφοδιασμού σε σπόρους λίνου σε ένα  Κράτος Μέλος, το Συμβούλιο δύναται, με πρόταση της Επιτροπής, να παρατείνει την προαναφερθείσα περίοδο- δ) να προβλέπουν ότι οι επίσημες εξετάσεις, που προορίζονται για τον έλεγχο της τηρήσεως της καθορισθείσης στο παράρτημα II σημείο 1 υπό 3 δ) προϋποθέσεως, όσον αφορά την Brassica napus oleifera, δεν διεξάγονται σε όλες τις σπορομερίδες κατά την  πιστοποίηση, εκτός αν υπάρχει αμφιβολία σε σχέση με την αναφερθείσα προϋπόθεση.   Άρθρο 3  1. Τα Κράτη Μέλη ορίζουν ότι οι σπόροι προς σπορά των:  Brassica campestris L. ssp. oleifera (Metzg.) Sinsk.  Brassica napus L. ssp. oleifera (Metzg.) Sinsk.  Cannabis sativa L.  Carum carvi L.  Gossypium spec.  Helianthus annuus L.  Linum usitatissimum L. partim - Λίνο το κλωστικό δεν δύνανται να τεθούν σε εμπορία, εκτός αν πιστοποιήθηκαν επίσημα ως "βασικοί σπόροι" ή "πιστοποιημένοι σπόροι" και αν πληρούν τις προβλεπόμενες στο παράρτημα II προϋποθέσεις.  2. Τα Κράτη Μέλη ορίζουν ότι οι σπόροι προς σπορά ειδών ελαιούχων και κλωστικών φυτών, άλλων από εκείνους που απαριθμούνται στην παράγραφο 1, δεν δύνανται να τίθενται σε εμπορία, εκτός αν πρόκειται είτε για σπόρους που πιστοποιήθηκαν επίσημα ως "βασικοί  σπόροι" ή "πιστοποιημένοι σπόροι", είτε για εμπορικούς σπόρους και αν οι σπόροι αυτοί πληρούν επί πλέον τις προβλεπόμενες στο παράρτημα II προϋποθέσεις.  3. Σύμφωνα με την προβλεπόμενη στο άρθρο 20 διαδικασία, δύναται να ορισθεί ότι οι σπόροι των ειδών ελαιούχων και κλωστικών φυτών άλλων από εκείνους που απαριθμούνται στην παράγραφο 1 δεν δύνανται να τίθενται σε εμπορία μετά από καθορισμένες προθεσμίες,  εκτός αν έχουν πιστοποιηθεί επίσημα ως "βασικοί σπόροι" ή "πιστοποιημένoι σπόροι".  4. Τα Κράτη Μέλη μεριμνούν ώστε να γίνονται οι επίσημοι έλεγχοι των σπόρων σύμφωνα με τις εν χρήσει διεθνείς μεθόδους, εφ' όσον υπάρχουν τέτοιες μέθοδοι.  5. Τα Κράτη Μέλη δύνανται να προβλέπουν παρεκκλίσεις από τις διατάξεις των παραγράφων 1 και 2:  α) για σπόρους επιλογής γενεών προγενεστέρων των βασικών σπόρων- β) για δοκιμές ή για επιστημονικούς σκοπούς- γ) για εργασίες επιλογής- δ) για ακατέργαστους σπόρους που τίθενται σε εμπορία για περαιτέρω επεξεργασία, εφ' όσον η ταυτότητα των σπόρων αυτών είναι εγγυημένη.   Άρθρο 4  Τα Κράτη Μέλη δύνανται, εν τούτοις, να επιτρέπουν κατά παρέκκλιση από τις διατάξεις του άρθρου 3:  α) την επίσημη πιστοποίηση και την εμπορία των βασικών σπόρων που δεν πληρούν τις προβλεπόμενες στο παράρτημα II προϋποθέσεις, όσον αφορά τη βλαστική ικανότητα. Για το σκοπό αυτόν, θεσπίζονται όλες οι πρόσφορες διατάξεις για να εγγυάται ο προμηθευτής  μία καθορισμένη βλαστική ικανότητα την οποία σημειώνει, για την εμπορία, σε ειδική ετικέττα, που φέρει το όνομα και τη διεύθυνσή του και τον σχετικό αριθμό της σπορομερίδος- β) για να εξυπηρετηθεί ο ταχύς εφοδιασμός σε σπόρους προς σπορά, την επίσημη πιστοποίηση ή την επίσημη αποδοχή και την εμπορία μέχρι του πρώτου εμπορικού παραλήπτου σπόρων των κατηγοριών "βασικοί σπόροι", "πιστοποιημένοι σπόροι" κάθε φύσεως ή "εμπορικοί  σπόροι", για τους οποίους δεν θα είχε τελειώσει η επίσημη εξέταση που προορίζεται να ελέγχει την τήρηση των προβλεπομένων στο παράρτημα II προϋποθέσεων όσον αφορά τη βλαστική ικανότητα. Η πιστοποίηση ή η αποδοχή δεν χορηγείται παρά μόνο με την υποβολή  εκθέσεως προσωρινής αναλύσεως των σπόρων και με την προϋπόθεση να έχουν σημειωθεί το όνομα και η διεύθυνση του πρώτου παραλήπτου. Θεσπίζονται όλες οι πρόσφορες διατάξεις για να εγγυάται ο προμηθευτής τη βλαστική ικανότητα που διαπιστώθηκε κατά την  προσωρινή ανάλυση. Η ένδειξη αυτή της βλαστικής ικανότητος πρέπει να αναφέρεται, για την εμπορία, επί ειδικής ετικέττας που φέρει το όνομα και τη διεύθυνση του προμηθευτού και τον σχετικό αριθμό της σπορομερίδος.  Οι διατάξεις αυτές δεν εφαρμόζονται στους εισαγομένους σπόρους από τρίτες χώρες, εκτός των περιπτώσεων που προβλέπονται στο άρθρο 14, όσον αφορά την αναπαραγωγή εκτός της Κοινότητος.   Άρθρο 5  Τα Κράτη Μέλη δύνανται, για τη δική τους παραγωγή, να ορίζουν, όσον αφορά τις προβλεπόμενες στα παραρτήματα I και II προϋποθέσεις, συμπληρωματικές ή περισσότερο αυστηρές προϋποθέσεις για την πιστοποίηση καθώς και για τον έλεγχο των εμπορικών  σπόρων.   Άρθρο 6  1. Κάθε Κράτος Μέλος καταρτίζει κατάλογο ποικιλιών ελαιούχων και κλωστικών φυτών επίσημα αποδεκτών προς πιστοποίηση στο έδαφός του. Ο κατάλογος προσδιορίζει τα κύρια μορφολογικά ή φυσιολογικά χαρακτηριστικά που επιτρέπουν τη διάκριση μεταξύ των  ποικιλιών των φυτών που προέρχονται απευθείας από σπόρους της κατηγορίας "πιστοποιημένοι σπόροι".  2. Για τα υβρίδια και τις συνθετικές ποικιλίες, τα γενεαλογικά συνθετικά ανακοινώνονται στις αρμόδιες υπηρεσίες της αποδοχής και πιστοποιήσεως. Τα Κράτη Μέλη μεριμνούν ώστε να τηρηθούν εμπιστευτικά η εξέταση και η περιγραφή των γενεαλογικών συνθετικών  αν το ζητήσει ο δημιουργός.  3. Ποικιλία δεν γίνεται αποδεκτή προς πιστοποίηση, εκτός αν έχει διαπιστωθεί, από επίσημες εξετάσεις ή επίσημα ελεγμένες εξετάσεις, που γίνονται ιδίως στην καλλιέργεια, ότι η ποικιλία είναι επαρκώς ομοιόμορφη και σταθερή.  4. Οι αποδεκτές ποικιλίες ελέγχονται κανονικά και επίσημα. Αν μία των προϋποθέσεων αποδοχής προς πιστοποίηση δεν εκπληρωθεί, η αποδοχή ανακαλείται και η ποικιλία διαγράφεται από τον κατάλογο.  5. Ο κατάλογος καθώς και οι διάφορες τροποποιήσεις του κοινοποιούνται αμέσως στην Επιτροπή, που τις ανακοινώνει στα άλλα Κράτη Μέλη.   Άρθρο 7  1. Τα Κράτη Μέλη ορίζουν ότι, κατά τη διαδικασία ελέγχου των ποικιλιών, της εξετάσεως των σπόρων για την πιστοποίηση και της εξετάσεως των εμπορικών σπόρων, τα δείγματα λαμβάνονται επίσημα σύμφωνα με τις κατάλληλες μεθόδους.  2. Κατά την εξέταση των σπόρων για την πιστοποίηση και την εξέταση των εμπορικών σπόρων, τα δείγματα λαμβάνονται από ομοιογενείς σπορομερίδες. Το ανώτατο βάρος μιάς σπορομερίδος και το ελάχιστο βάρος ενός δείγματος αναφέρονται στο παράρτημα III.   Άρθρο 8  1. Τα Κράτη Μέλη ορίζουν ότι βασικοί σπόροι, πιστοποιημένοι σπόροι κάθε φύσεως και εμπορικοί σπόροι δεν δύνανται να τεθούν σε εμπορία παρά μόνο σε σπορομερίδες επαρκώς ομοιογενείς και σε κλειστές συσκευασίες, εφοδιασμένες, σύμφωνα με τις  διατάξεις των άρθρων 9 και 10, με σύστημα σφραγίσεως και σημάνσεως.  2. Τα Κράτη Μέλη μπορούν να προβλέπουν για την εμπορία μικρών ποσοτήτων στον τελευταίο καταναλωτή, παρεκκλίσεις από τις διατάξεις της παραγράφου 1, όσον αφορά τη συσκευασία, το σύστημα σφραγίσεως καθώς και τη σήμανση.   Άρθρο 9  1. Τα Κράτη Μέλη ορίζουν ότι οι συσκευασίες βασικών σπόρων, πιστοποιημένων σπόρων κάθε φύσεως και εμπορικών σπόρων κλείνονται επίσημα έτσι ώστε, κατά το άνοιγμα της συσκευασίας, το σύστημα σφραγίσεως να καταστρέφεται και να μη δύναται να  επανατοποθετηθεί.  2. Δεν δύνανται να γίνουν μία ή περισσότερες νέες σφραγίσεις παρά μόνο επίσημα. Στην περίπτωση αυτή γίνεται επίσης μνεία επί της προβλεπομένης στο άρθρο 10 παράγραφος 1 ετικέττας περί της τελευταίας νέας σφραγίσεως, της ημερομηνίας και της υπηρεσίας που  την πραγματοποίησε.   Άρθρο 10  1. Τα Κράτη Μέλη ορίζουν ότι οι συσκευασίες βασικών σπόρων, πιστοποιημένων σπόρων κάθε κατηγορίας και εμπορικών σπόρων:  α) είναι εφοδιασμένες, εξωτερικά, με επίσημη ετικέττα σύμφωνα με το παράρτημα IV, συντεταγμένη σε μία από τις επίσημες γλώσσες της Κοινότητος. Η επικόλλησή της διασφαλίζεται από το σύστημα της επισήμου σφραγίσεως. Το χρώμα της ετικέττας είναι λευκό για  τους βασικούς σπόρους, μπλέ για τους πιστοποιημένους σπόρους της πρώτης αναπαραγωγής από βασικούς σπόρους, κόκκινο για τους πιστοποιημένους σπόρους των επομένων αναπαραγωγών από βασικούς σπόρους και φαιό για τους εμπορικούς σπόρους. Αν στην προβλεπόμενη  στο άρθρο 4 υπό α) περίπτωση οι βασικοί σπόροι δεν ανταποκρίνονται στις οριζόμενες στο παράρτημα II προϋποθέσεις ως προς τη βλαστική ικανότητα, μνημονεύεται αυτό επί της ετικέττας- β) περιέχουν, στο εσωτερικό, επίσημη σημείωση περί του χρώματος της ετικέττας που αναφέρει τις προβλεπόμενες γι' αυτήν προϋποθέσεις στο παράρτημα IV μέρος Α υπό α) αριθμοί 4, 5 και 6 και για τους εμπορικούς σπόρους υπό β) αριθμοί 2, 5 και 6. Η σημείωση  αυτή δεν είναι απαραίτητη αν οι ενδείξεις αυτές είναι τυπωμένες με ανεξίτηλο τρόπο επί της συσκευασίας.  2. Τα Κράτη Μέλη δύνανται να προβλέπουν παρεκκλίσεις από τις διατάξεις της παραγράφου 1 για τις μικρές συσκευασίες.  3. Δεν θίγεται το δικαίωμα των Κρατών Μελών να καθορίζουν ότι οι σπόροι ελαιούχων και κλωστικών φυτών, για τους οποίους απεδείχθη ότι προορίζονται για άλλες εκτός από τη γεωργική παραγωγή χρήσεις, δεν δύνανται να τεθούν σε εμπορία, εκτός αν αυτό  αναφέρεται επί της ετικέττας.   Άρθρο 11  Δεν θίγεται το δικαίωμα των Κρατών Μελών να ορίζουν ότι οι συσκευασίες των βασικών σπόρων, πιστοποιημένων σπόρων κάθε κατηγορίας, εμπορικών σπόρων, εθνικής παραγωγής ή εισαγομένων, είναι εφοδιασμένες εν όψει της εμπορίας τους στο έδαφός τους,  σε άλλες περιπτώσεις εκτός από αυτές που προβλέπονται στο άρθρο 4, με ετικέττα του προμηθευτού.   Άρθρο 12  Τα Κράτη Μέλη ορίζουν ότι κάθε χημική κατεργασία των βασικών σπόρων, των πιστοποιημένων κάθε κατηγορίας ή των εμπορικών σπόρων, αναφέρεται είτε επί της επισήμου ετικέττας, είτε επί μιάς ετικέττας του προμηθευτού, καθώς και στη συσκευασία ή στο  εσωτερικό αυτής.   Άρθρο 13  1. Τα Κράτη Μέλη μεριμνούν ώστε οι βασικοί σπόροι και οι πιστοποιημένοι σπόροι κάθε κατηγορίας, οι οποίοι πιστοποιήθηκαν επίσημα και των οποίων η συσκευασία επίσημα σφραγίσθηκε και σημάνθηκε σύμφωνα με τις διατάξεις της παρούσας οδηγίας, καθώς  και οι εμπορικοί σπόροι των οποίων η συσκευασία επίσημα σφραγίσθηκε και σημάνθηκε σύμφωνα με τις διατάξεις της παρούσας οδηγίας, να υπόκεινται μόνο στους περιορισμούς εμπορίας τους προβλεπομένους από την παρούσα οδηγία, όσον αφορά τα χαρακτηριστικά  τους, τις διατάξεις εξετάσεως, τη σήμανση και τη σφράγιση.  2. Τα Κράτη Μέλη δύνανται:  α) να ορίζουν, κατά το μέτρο που δεν έχουν τεθεί σε ισχύ οι διατάξεις που θεσπίσθηκαν σύμφωνα με το άρθρο 3 παράγραφος 3, ότι οι σπόροι προς σπορά των ειδών ελαιούχων και κλωστικών φυτών άλλων από εκείνους που απαριθμούνται στο άρθρο 3 παράγραφος 1 δεν  δύνανται να τεθούν σε εμπορία μετά από καθορισμένες ημερομηνίες, εκτός αν πρόκειται για σπόρους που πιστοποιήθηκαν επίσημα ως "βασικοί σπόροι" ή "πιστοποιημένοι σπόροι"- β) να θεσπίσουν διατάξεις σχετικές με την ανωτάτη περιεκτικότητα σε υγρασία που είναι αποδεκτή για την εμπορία- γ) να περιορίσουν την εμπορία πιστοποιημένων σπόρων των ελαιούχων και κλωστικών φυτών σε εκείνους της πρώτης αναπαραγωγής και για το λίνο, σε εκείνους της πρώτης ή της δεύτερης αναπαραγωγής από βασικούς σπόρους- δ) να περιορίσουν την εμπορία των σπόρων προς σπορά των ελαιούχων και κλωστικών φυτών στους σπόρους ποικιλιών εγγεγραμμένων σε έναν εθνικό κατάλογο που βασίζεται στην καλλιεργητική αξία και την αξία χρησιμοποιήσεως στο έδαφός τους μέχρι τη στιγμή που θα  δύναται να τεθεί σε εφαρμογή κοινός κατάλογος ποικιλιών. Οι προϋποθέσεις εγγραφής στον κατάλογο αυτόν είναι, για τις ποικιλίες που προέρχονται από άλλα Κράτη Μέλη, οι ίδιες με εκείνες για τις εθνικές ποικιλίες.   Άρθρο 14  1. Τα Κράτη Μέλη ορίζουν ότι οι σπόροι προς σπορά των ελαιούχων και κλωστικών φυτών που προέρχονται απευθείας από βασικούς σπόρους, που πιστοποιούνται σε ένα Κράτος Μέλος και συλλέγονται σε άλλο Κράτος Μέλος ή σε τρίτη χώρα, δύνανται να  πιστοποιηθούν στο κράτος παραγωγής των βασικών σπόρων, αν έχουν υποβληθεί σε καλλιεργητικό έλεγχο που ικανοποιεί τις προβλεπόμενες στο παράρτημα I προϋποθέσεις και αν έχει διαπιστωθεί, μετά από επίσημη εξέταση, ότι τηρήθηκαν οι προβλεπόμενες στο  παράρτημα II προϋποθέσεις για τους πιστοποιημένους σπόρους.  2. Τα Κράτη Μέλη δύνανται να ορίζουν ότι οι διατάξεις της παραγράφου 1 εφαρμόζονται ομοίως στους σπόρους προς σπορά των ελαιούχων και κλωστικών φυτών που προέρχονται απευθείας από πιστοποιημένους σπόρους πιστοποιούνται σε ένα Κράτος Μέλος και  συλλέγονται σε άλλο Κράτος Μέλος ή σε τρίτη χώρα.  .  3. Οι διατάξεις της παραγράφου 1 εφαρμόζονται κατά τον ίδιο τρόπο στην πιστοποίηση των πιστοποιημένων σπόρων που προέρχονται απευθείας από σπόρους γενεάς προγενεστέρας των βασικών σπόρων, που δύνανται να ανταποκριθούν και ανταποκρίθηκαν, μετά από  επίσημη εξέταση, στις προβλεπόμενες στα παραρτήματα I και II για τους βασικούς σπόρους προϋποθέσεις.   Άρθρο 15  1. Με πρόταση της Επιτροπής, το Συμβούλιο, με ειδική πλειοψηφία, διαπιστώνει:  α) αν στις περιπτώσεις που προβλέπονται στο άρθρο 14 οι καλλιεργητικοί έλεγχοι ικανοποιούν σε μία τρίτη χώρα τις προβλεπόμενες στο παράρτημα I προϋποθέσεις- β) αν οι σπόροι προς σπορά των ελαιούχων και κλωστικών φυτών που συλλέγονται σε τρίτη χώρα και που προσφέρουν τις αυτές εγγυήσεις ως προς τα χαρακτηριστικά τους, καθώς και με τις διατάξεις που θεσπίζονται για την εξέτασή τους, για τη διασφάλιση της  ταυτότητός τους, για τη σήμανσή τους και για τον έλεγχό τους, είναι ως προς αυτά ισοδύναμοι με τους βασικούς σπόρους, τους πιστοποιημένους σπόρους ή με τους πιστοποιημένους σπόρους της πρώτης, της δεύτερης ή της τρίτης αναπαραγωγής ή με τους εμπορικούς  σπόρους που συλλέγονται στο εσωτερικό της Κοινότητος και που είναι σύμφωνοι με τις διατάξεις της παρούσας οδηγίας.  2. Μέχρις ότου το Συμβούλιο αποφασίσει, σύμφωνα με τις διατάξεις της παραγράφου 1, τα Κράτη Μέλη δύνανται να προβαίνουν τα ίδια στις διαπιστώσεις που αναφέρονται στην προαναφερθείσα παράγραφο. Το δικαίωμα τούτο λήγει την 1η Ιουλίου 1971.   Άρθρο 16  1. Για να εξαλειφθούν οι παροδικές δυσκολίες στον γενικό εφοδιασμό σε βασικούς σπόρους, πιστοποιημένους σπόρους κάθε κατηγορίας ή εμπορικούς σπόρους, που προκύπτουν τουλάχιστον σε ένα Κράτος Μέλος και είναι ανυπέρβλητες στο εσωτερικό της  Κοινότητος, δύναται να επιτρέπεται σε ένα ή περισσότερα Κράτη Μέλη, σύμφωνα με την προβλεπομένη στο άρθρο 20 διαδικασία, να αποδεχθούν στην εμπορία, για μία καθορισμένη περίοδο, σπόρους κατηγορίας που υπόκειται σε μειωμένες απαιτήσεις.  2. Όταν πρόκειται για κατηγορία σπόρων καθορισμένης ποικιλίας, η επίσημη ετικέττα είναι αυτή που προβλέπεται για την αντίστοιχη κατηγορία και, σε όλες τις άλλες περιπτώσεις, το χρώμα είναι εκείνο που προβλέπεται για τους εμπορικούς σπόρους. Η ετικέττα  προσδιορίζει πάντοτε ότι πρόκειται για σπόρους κατηγορίας που υπόκειται σε μειωμένες απαιτήσεις.   Άρθρο 17  Η παρούσα οδηγία δεν εφαρμόζεται στους σπόρους ελαιούχων και κλωστικών φυτών για τους οποίους απεδείχθη ότι προορίζονται για εξαγωγή σε τρίτες χώρες.   Άρθρο 18  Τα Κράτη Μέλη θεσπίζουν όλες τις πρόσφορες διατάξεις που επιτρέπουν κατά τη διάρκεια της εμπορίας να γίνεται τουλάχιστον με δειγματοληψία ο επίσημος έλεγχος των σπόρων προς σπορά ελαιούχων και κλωστικών φυτών σχετικά με την τήρηση των  προβλεπομένων από την παρούσα οδηγία προϋποθέσεων.   Άρθρο 19  1. Στο εσωτερικό της Κοινότητος καθιερώνονται κοινοτικοί συγκριτικοί αγροί, στους οποίους διεξάγεται κατ' έτος εκ των υστέρων έλεγχος των δειγμάτων βασικών σπόρων και πιστοποιημένων σπόρων κάθε κατηγορίας ελαιούχων και κλωστικών φυτών που  ελήφθησαν με δειγματοληψία. Οι αγροί αυτοί υπόκεινται σε εξέταση από την επιτροπή που προβλέπεται στο άρθρο 20.  2. Σε πρώτο στάδιο, οι συγκριτικές εξετάσεις χρησιμεύουν στην εναρμόνιση των τεχνικών μεθόδων πιστοποιήσεως για την επίτευξη της ισοδυναμίας των αποτελεσμάτων. Μόλις επιτευχθεί ο σκοπός αυτός, οι συγκριτικές εξετάσεις αποτελούν αντικείμενο ετησίας  εκθέσεως δραστηριότητος που κοινοποιείται εμπιστευτικά στα Κράτη Μέλη και στην Επιτροπή. Η ημερομηνία, κατά την οποία καταρτίζεται για πρώτη φορά η έκθεση, καθορίζεται σύμφωνα με την προβλεπόμενη στο άρθρο 20 διαδικασία.  3. Οι αναγκαίες διατάξεις για την εκτέλεση των συγκριτικών εξετάσεων θεσπίζονται σύμφωνα με την προβλεπόμενη στο άρθρο 20 διαδικασία. Σπόροι προς σπορά ελαιούχων και κλωστικών φυτών που συλλέγονται σε τρίτες χώρες δύνανται να περιληφθούν στις  συγκριτικές εξετάσεις.   Άρθρο 20  1. Στις περιπτώσεις που γίνεται παραπομπή στην οριζόμενη από το παρόν άρθρο διαδικασία, η Μόνιμη Επιτροπή Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση, που συστήθηκε με την απόφαση του Συμβουλίου της 14ης  Ιουνίου 1966(2), αποκαλουμένη στο εξής "επιτροπή", συγκαλείται από τον πρόεδρό της, είτε με πρωτοβουλία του είτε με αίτηση του αντιπροσώπου Κράτους Μέλους.  2. Στην επιτροπή, οι ψήφοι των Κρατών Μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόεδρος της Επιτροπής υποβάλλει σχέδιο περί των μέτρων που πρέπει να ληφθούν. Η επιτροπή διατυπώνει τη γνώμη της περί των μέτρων αυτών εντός προθεσμίας που δύναται να ορίζει ο πρόεδρος, ανάλογα με τον επείγοντα χαρακτήρα των προς εξέταση  θεμάτων. Αποφαίνεται με πλειοψηφία δώδεκα ψήφων.  4. Η Επιτροπή θεσπίζει μέτρα που τυγχάνουν αμέσου εφαρμογής. Εν τούτοις, αν δεν είναι σύμφωνα με τη γνώμη της επιτροπής, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή δύναται να αναβάλει, για ένα  μήνα το πολύ από την ανακοίνωση αυτή, την εφαρμογή των μέτρων που αποφάσισε.  Το Συμβούλιο, με ειδική πλειοψηφία, δύναται να λάβει διαφορετική απόφαση εντός προθεσμίας ενός μηνός.   Άρθρο 21  Με την επιφύλαξη των προβλεπομένων στο παράρτημα II ανοχών ως προς την παρουσία ασθενειών, επιβλαβών οργανισμών, ή των φορέων αυτών, η παρούσα οδηγία δεν θίγει τις διατάξεις των εθνικών νομοθεσιών που δικαιολογούνται από λόγους προστασίας της  υγείας και της ζωής των ατόμων και των ζώων ή της διατηρήσεως των φυτών ή της προστασίας της βιομηχανικής ή εμπορικής ιδιοκτησίας.   Άρθρο 22  Σύμφωνα με την προβλεπομένη στο άρθρο 20 διαδικασία, Κράτος Μέλος δύναται, με αίτησή του, να απαλλαγεί, εν όλω ή εν μέρει, από την εφαρμογή των διατάξεων της παρούσας οδηγίας για ορισμένα είδη, αν δεν υφίσταται κανονικά αναπαραγωγή και εμπορία  των σπόρων των ειδών αυτών στο έδαφός του.   Άρθρο 23  Τα Κράτη Μέλη θέτουν σε ισχύ, το αργότερο την 1η Ιουλίου 1970, τις νομοθετικές κανονιστικές και διοικητικές διατάξεις που είναι αναγκαίες για τη συμμόρφωση με τις διατάξεις της παρούσας οδηγίας. Ενημερώνουν περί αυτών αμέσως την Επιτροπή.   Άρθρο 24  Η παρούσα οδηγία απευθύνεται στα Κράτη Μέλη.  Έγινε στο Λουξεμβούργο, στις 30 Ιουνίου 1969.  Για το Συμβούλιο Ο Πρόεδρος J. P. BUCHLER  (1) ΕΕ αριθ. Α 108 της 19.10.1968, σ. 30.  (2) ΕΕ αριθ. 125 της 11.7.1966, σ. 2298/66.      ΠΑΡΑΡΤΗΜΑ I   ΠΡΟΫΠΟΘΕΣΕΙΣ ΓΙΑ ΤΗΝ ΠΙΣΤΟΠΟΙΗΣΗ ΩΣ ΠΡΟΣ ΤΗΝ ΚΑΛΛΙΕΡΓΕΙΑ  1. Η καλλιέργεια διαθέτει επαρκώς ποικιλιακή ταυτότητα και καθαρότητα.  2. Γίνεται τουλάχιστον ένας επίσημος καλλιεργητικός έλεγχος.  3. Η καλλιεργητική κατάσταση του αγρού παραγωγής και το στάδιο αναπτύξεως της καλλιεργείας επιτρέπουν έναν επαρκή έλεγχο της ποικιλιακής ταυτότητος και καθαρότητος.  4. Ο αγρός παραγωγής δεν έχει δεχθεί προηγούμενες καλλιέργειες που να μη συμβιβάζονται με την παραγωγή σπόρων προς σπορά του είδους και της ποικιλίας της καλλιέργειας.  5. Οι ελάχιστες αποστάσεις των γειτονικών καλλιεργειών των:   "" ID="1">Ελαιοφόρου γογγυλιού, σιναπιού φαιού, ελαιοκράμβης, σιναπιού μαύρου, καννάβεως, βαμβακιού, ηλίανθου, ρετσινολαδιάς (κρότωνος), σιναπιού λευκού και κυμίνου, σε σχέση με τις καλλιέργειες άλλων ποικιλιών ή ειδών που υπόκεινται σε  διασταύρωση με την καλλιέργεια των σπόρων, είναι> ID="2">400 μ.> ID="3">200 μ."> Οι αποστάσεις αυτές είναι δυνατό να μην τηρούνται, όταν υπάρχει ικανοποιητική προστασία εναντίον κάθε ανεπιθύμητης ξένης επικονιάσεως.  6. Η παρουσία ασθενειών που μειώνουν την αξία χρησιμοποιήσεως των σπόρων προς σπορά πρέπει να είναι ανεκτή μόνο στο χαμηλότερο δυνατό όριο.       ΠΑΡΑΡΤΗΜΑ II   ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝ ΟΙ ΣΠΟΡΟΙ ΠΡΟΣ ΣΠΟΡΑΝ  I. Πιστοποιημένοι σπόροι 1. Οι σπόροι διαθέτουν επαρκώς ποικιλιακή ταυτότητα και καθαρότητα.  2. Οι σπόροι ανταποκρίνονται, επί πλέον, στις ακόλουθες προϋποθέσεις:    Α. Προδιαγραφές:  "" ID="1">Arachis hypogaea" ID="1">α) βασικοί σπόροι> ID="2">98> ID="3">70> ID="4">99> ID="5">0,1"> ID="1">β) πιστοποιημένοι σπόροι> ID="2">95> ID="3">70> ID="4">99> ID="5">0,1"" ID="1">Είδη Brassica με εξαίρεση των θερινών  τύπων> ID="3">85> ID="4">98> ID="5">0,2"> ID="1">Είδη Brassica, θερινοί τύποι> ID="3">85> ID="4">98> ID="5">0,3"> ID="1">Cannabis sativa> ID="3">75> ID="4">98> ID="5">0,2"> ID="1">Carum carvi" ID="1">α) βασικοί σπόροι> ID="2">99> ID="3">70>  ID="4">97> ID="5">0,1"> ID="1">β) πιστοποιημένοι σπόροι> ID="2">98> ID="3">70> ID="4">97> ID="5">0,1"" ID="1">Gossypium sp.> ID="3">80> ID="4">98> ID="5">0,2"> ID="1">Helianthus annuus> ID="3">85> ID="4">98> ID="5">0,2"> ID="1">Linum  usitatissimum" ID="1">Λίνο το κλωστικό" ID="1">α) βασικοί σπόροι> ID="2">99,7> ID="3">92> ID="4">99> ID="5">0,1"> ID="1">β) πιστοποιημένοι σπόροι α αναπαραγωγής> ID="2">98> ID="3">92> ID="4">99> ID="5">0,1"> ID="1">γ) πιστοποιημένοι σπόροι β και γ  αναπαραγωγής> ID="2">97,5> ID="3">92> ID="4">99> ID="5">0,1"" ID="1">- Λίνο το ελαιούχο" ID="1">α) βασικοί σπόροι> ID="2">99,7> ID="3">85> ID="4">99> ID="5">0,1"> ID="1">β) πιστοποιημένοι σπόροι α αναπαραγωγής> ID="2">98> ID="3">85> ID="4">99>  ID="5">0,1"> ID="1">γ) πιστοποιημένοι σπόροι β και γ αναπαραγωγής> ID="2">97,5> ID="3">85> ID="4">99> ID="5">0,1""> ID="1">Papaver somniferum" ID="1">α) βασικοί σπόροι> ID="2">99> ID="3">80> ID="4">98> ID="5">01"> ID="1">β) πιστοποιημένοι σπόροι>  ID="2">98> ID="3">80> ID="4">98> ID="5">0,1"" ID="1">Ricinus communis> ID="3">80> ID="4">98> ID="5">0,1"> ID="1">Sesamum orientale" ID="1">α) βασικοί σπόροι> ID="2">98> ID="3">80> ID="4">98> ID="5">0,1"> ID="1">β) πιστοποιημένοι σπόροι> ID="2">96>  ID="3">80> ID="4">98> ID="5">0,1"" ID="1">Sinapis alba> ID="3">85> ID="4">98> ID="5">0,3"> ID="1">Soia hispida" ID="1">α) βασικοί σπόροι> ID="2">97> ID="3">80> ID="4">98> ID="5">0,1"> ID="1">β) πιστοποιημένοι σπόροι> ID="2">95> ID="3">80>  ID="4">98> ID="5">0,1"" Η τήρηση των ελαχίστων προϋποθέσεων της ποικιλιακής καθαρότητος ελέγχεται κυρίως στην καλλιέργεια.  Β. Παρατηρήσεις α) Για όλα τα είδη, οι σπόροι είναι απαλλαγμένοι της Avena fatua και της Cuscuta. Εν τούτοις, ένας σπόρος της Avena fatua ή της Cuscuta σε ένα δείγμα των 100 γραμμαρίων δεν θεωρείται ξένη ύλη, αν ένα δεύτερο δείγμα των 200 γραμμαρίων είναι απαλλαγμένο  της Avena fatua ή της Cuscuta.  β) Για την Brassica campestris ssp. oleifera, Brassica napus ssp. oleifera, Brassica nigra, Brassica juncea και Sinapis alba δεν δύναται να υπάρχουν περισσότεροι του ενός σπόρου του Raphanus raphanistrum σε ένα δείγμα των 100 γραμμαρίων.  γ) Για την Brassica campestris ssp. oleifera, Brassica napus ssp. oleifera, Brassica nigra, Brassica juncea και Sinapis alba το ποσοστό επί τοις εκατό σε βάρος των σπόρων της Sinapis arvensis δεν υπερβαίνει το 0,2.  δ) Σε ένα δείγμα των 500 γραμμαρίων σπόρων του Linum usitatissimum, ο αριθμός των σπόρων ζιζανίων δεν υπερβαίνει τους 35. Εντός του ορίου του αριθμού αυτού, δεν δύναται να γίνουν αποδεκτοί συνολικά πλέον των 20 σπόρων του Alopecurus myosuroides και του  Lolium remotum.  ε) Για το Linum usitatissimum ο σπόρος είναι απαλλαγμένος από Orobanche- εν τούτοις, ένας σπόρος Orobanche σε ένα δείγμα των 100 γραμμαρίων δεν θεωρείται ως ξένη ύλη, αν ένα δεύτερο δείγμα των 200 γραμμαρίων είναι απαλλαγμένο Orobanche.  3. Η παρουσία επιβλαβών οργανισμών που μειώνουν την αξία χρησιμοποιήσεως των σπόρων δεν είναι ανεκτή παρά μόνο στο χαμηλότερο δυνατό όριο.  α) Για το Cannabis sativa, Linum usitatissimum και Helianthus annuus το ποσοστό επί τοις εκατό σε αριθμό σπόρων προσβεβλημένων από βοτρύτη δεν υπερβαίνει το 5.  β) Για το Linum usitatissimum, το ποσοστό επί τοις εκατό σε αριθμό σπόρων προσβεβλημένων από άλλες ασθένειες του βοτρύτη και ιδίως εκ της Ascochyta linicola, Colletotrichum lini και Fusarium spec., δεν υπερβαίνει συνολικά το 5.  γ) Για το βαμβάκι το ποσοστό επί τοις εκατό σε αριθμό σπόρων προσβεβλημένων από την Platyedra gossypiella δεν υπερβαίνει το 1.  δ) Για το Helianthus annuus και την Brassica napus oleifera, το ποσοστό επί τοις εκατό σε βάρος των σκληρωτίων του Sclerotina sclerotiorum δεν υπερβαίνει το 0,1.  II. Εμπορικοί σπόροι Οι προϋποθέσεις που προβλέπονται υπό το σημείο 1, με εξαίρεση τον αριθμό 2, μέρος Α στήλη 2, εφαρμόζονται στους εμπορικούς σπόρους.       ΠΑΡΑΡΤΗΜΑ III   "" ID="1">1. Σπόροι διαστάσεων ίσων ή μεγαλυτέρων εκείνων των σπόρων σίτου> ID="2">20 τόννοι> ID="3">500 γραμμάρια"> ID="1">2. Σπόροι διαστάσεων κατωτέρων εκείνων των σπόρων σίτου:" ID="1">α) σπόροι λίνου> ID="2">10 τόννοι> ID="3">1 000  γραμμάρια"> ID="1">β) άλλοι σπόροι> ID="2">10 τόννοι> ID="3">300 γραμμάρια""      ΠΑΡΑΡΤΗΜΑ IV   ΕΤΙΚΕΤΤΑ  Α. Προβλεπόμενες ενδείξεις α) Για τους βασικούς και τους πιστοποιημένους σπόρους:  1. "Κανόνες και προδιαγραφές ΕΟΚ" 2. Υπηρεσία πιστοποιήσεως και Κράτος Μέλος ή τα αρχικά τους 3. Μήνας και έτος της επισήμου σφραγίσεως 4. Σχετικός αριθμός της σπορομερίδος 5. Είδος6. Ποικιλία 7. Κατηγορία 8. Χώρα παραγωγής 9. Δηλωμένο καθαρό ή μικτό βάρος β) Για τους εμπορικούς σπόρους:  1. "Κανόνες και προδιαγραφές ΕΟΚ" 2. "Εμπορικοί σπόροι (μη πιστοποιημένοι για την ποικιλία)" 3. Υπηρεσία πιστοποιήσεως και Κράτος Μέλος ή τα αρχικά τους 4. Μήνας και έτος της επισήμου σφραγίσεως 5. Σχετικός αριθμός της σπορομερίδος 6. Είδος 7. Περιοχή παραγωγής 8. Δηλωμένο καθαρό ή μικτό βάρος Β. Ελάχιστες διαστάσεις 110 mm x 67 mm


Avis juridique important

|

32002L0074

Οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 80/987/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 270 της 08/10/2002 σ. 0010 - 0013

Οδηγία 2002/74/ΕΚ του Ευρωπαϊκού Κοινοβουλίου και του Συμβουλίουτης 23ης Σεπτεμβρίου 2002για την τροποποίηση της οδηγίας 80/987/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Ο κοινοτικός χάρτης των θεμελιωδών κοινωνικών δικαιωμάτων των εργαζομένων, ο οποίος υιοθετήθηκε στις 9 Δεκεμβρίου 1989, αναφέρει, στο σημείο 7, ότι η δημιουργία της εσωτερικής αγοράς πρέπει να οδηγήσει σε βελτίωση των συνθηκών διαβίωσης και εργασίας των εργαζομένων στην Ευρωπαϊκή Κοινότητα και ότι η βελτίωση αυτή πρέπει να επιφέρει, όπου τούτο είναι αναγκαίο, την ανάπτυξη ορισμένων πλευρών της εργατικής νομοθεσίας, όπως είναι οι διαδικασίες ομαδικής απόλυσης ή πτώχευσης.(2) Η οδηγία 80/987/ΕΟΚ(4) αποσκοπεί να εξασφαλίσει στους μισθωτούς μια ελάχιστη προστασία σε περίπτωση αφερεγγυότητας του εργοδότη τους. Προς τούτο, υποχρεώνει τα κράτη μέλη να συστήσουν έναν οργανισμό που θα εγγυάται στους εργαζόμενους την πληρωμή των ανεξόφλητων απαιτήσεών τους.(3) Η εξέλιξη του δικαίου περί αφερεγγυότητας στα κράτη μέλη, καθώς και η ανάπτυξη της εσωτερικής αγοράς, απαιτούν την αναπροσαρμογή ορισμένων διατάξεων της εν λόγω οδηγίας.(4) Η ασφάλεια δικαίου και η νομική διαφάνεια απαιτούν, εξάλλου, διευκρινίσεις ως προς το πεδίο εφαρμογής και ορισμένους ορισμούς της οδηγίας 80/987/ΕΟΚ. Θα πρέπει ιδίως να διευκρινισθούν, στο διατακτικό της οδηγίας, οι δυνατότητες παρεκκλίσεων που παρέχονται στα κράτη μέλη και να καταργηθεί, κατά συνέπεια, το παράρτημά της.(5) Για να εξασφαλισθεί δίκαιη προστασία στους αφορώμενους εργαζόμενους, ενδείκνυται να προσαρμοσθεί ο ορισμός της κατάστασης αφερεγγυότητας στις νέες νομοθετικές τάσεις στα κράτη μέλη στον τομέα αυτό και να καλυφθούν, από τον ορισμό αυτό, και οι διαδικασίες αφερεγγυότητας εκτός της εκκαθάρισης. Στη συνάρτηση αυτή, τα κράτη μέλη θα πρέπει να διαθέτουν την ευχέρεια να προβλέπουν, προκειμένου περί του καθορισμού της υποχρέωσης πληρωμής του οργανισμού εγγύησης, ότι όταν μια κατάσταση αφερεγγυότητας συνεπάγεται πλείονες διαδικασίες αφερεγγυότητας, αυτή η κατάσταση θα αντιμετωπίζεται ως εάν επρόκειτο για μία και μόνη διαδικασία αφερεγγυότητας.(6) Ενδείκνυται να εξασφαλισθεί ότι οι εργαζόμενοι οι οποίοι αναφέρονται στην οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES(5), στην οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου που συνήφθη από την CES, την UNICE και το CEEP(6) και στην οδηγία 91/383/ΕΟΚ του Συμβουλίου, της 25ης Ιουνίου 1991, για τη συμπλήρωση των μέτρων που αποσκοπούν στο να προαγάγουν τη βελτίωση της ασφάλειας και της υγείας κατά την εργασία των εργαζομένων με σχέση εργασίας ορισμένου χρόνου ή με σχέση πρόσκαιρης εργασίας(7), δεν εξαιρούνται από το πεδίο εφαρμογής της παρούσας οδηγίας.(7) Για να κατοχυρωθεί νομικώς η θέση των μισθωτών σε περίπτωση αφερεγγυότητας επιχειρήσεων που ασκούν τις δραστηριότητές τους σε πλείονα κράτη μέλη και για να εδραιωθούν τα δικαιώματα των εργαζομένων κατά την έννοια της νομολογίας του Δικαστηρίου, είναι αναγκαίο να εισαχθούν διατάξεις που θα καθορίζουν ρητά τον οργανισμό που θα είναι αρμόδιος για την πληρωμή των ανεξόφλητων απαιτήσεων των μισθωτών στις περιπτώσεις αυτές και που θα θέτουν ως στόχο της συνεργασίας μεταξύ των αρμόδιων διοικητικών υπηρεσιών των κρατών μελών την ταχύτερη δυνατή πληρωμή των ανεξόφλητων απαιτήσεων των εργαζομένων. Είναι επίσης αναγκαίο να εξασφαλισθεί η ορθή εφαρμογή των οικείων διατάξεων, προβλέποντας τη συνεργασία μεταξύ των αρμοδίων διοικητικών υπηρεσιών των κρατών μελών.(8) Τα κράτη μέλη μπορούν να θέτουν περιορισμούς στην ευθύνη των οργανισμών εγγύησης, περιορισμούς οι οποίοι πρέπει να είναι συμβατοί με τον κοινωνικό στόχο της οδηγίας και μπορούν να λαμβάνουν υπόψη τα διαφορετικά επίπεδα των απαιτήσεων.(9) Για να διευκολύνεται η αναγνώριση των διαδικασιών αφερεγγυότητας, ιδίως στις διακρατικές περιπτώσεις, ενδείκνυται να προβλεφθεί ότι τα κράτη μέλη κοινοποιούν στην Επιτροπή και στα άλλα κράτη μέλη τον τύπο της διαδικασίας αφερεγγυότητας που συνεπάγεται την παρέμβαση του οργανισμού εγγύησης.(10) Κατά συνέπεια, η οδηγία 80/987/ΕΟΚ θα πρέπει να τροποποιηθεί αναλόγως.(11) Δεδομένου ότι ο στόχος της προτεινόμενης δράσης, δηλαδή η προσαρμογή ορισμένων διατάξεων της οδηγίας 80/987/ΕΟΚ για να ληφθεί υπόψη η εξέλιξη των επιχειρηματικών δραστηριοτήτων στην Κοινότητα, δεν μπορεί να επιτευχθεί επαρκώς από τα κράτη μέλη και μπορεί, συνεπώς, να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας που αναφέρεται στο άρθρο 5 της συνθήκης. Σύμφωνα με την αρχή της αναλογικότητας, που αναφέρεται στο ίδιο άρθρο, η παρούσα οδηγία δεν υπερβαίνει τα αναγκαία όρια προς επίτευξη του στόχου αυτού.(12) Η Επιτροπή θα πρέπει να υποβάλει στο Ευρωπαϊκό Κοινοβούλιο και στο Συμβούλιο έκθεση εκτέλεσης και εφαρμογής της παρούσας οδηγίας ιδίως για τις νέες μορφές απασχόλησης που εμφανίζονται στα κράτη μέλη,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 80/987/ΕΟΚ τροποποιείται ως εξής:1. Ο τίτλος αντικαθίσταται από το ακόλουθο κείμενο: "Οδηγία 80/987/ΕΟΚ του Συμβουλίου, της 20ής Οκτωβρίου 1980, περί προστασίας των μισθωτών σε περίπτωση αφερεγγυότητας του εργοδότη.".2. Το τμήμα Ι αντικαθίσταται από το ακόλουθο κείμενο: "ΤΜΗΜΑ ΙΠεδίο εφαρμογής και ορισμοίΆρθρο 11. Η παρούσα οδηγία ισχύει για τις απαιτήσεις μισθωτών από συμβάσεις εργασίας ή από σχέσεις εργασίας κατά εργοδοτών σε κατάσταση αφερεγγυότητος, κατά την έννοια του άρθρου 2 παράγραφος 1.2. Τα κράτη μέλη μπορούν, κατ' εξαίρεση, να εξαιρούν από το πεδίο εφαρμογής της παρούσας οδηγίας τις απαιτήσεις ορισμένων κατηγοριών μισθωτών, λόγω της ύπαρξης άλλων μορφών εγγύησης, εφόσον διαπιστώνεται ότι αυτές εξασφαλίζουν στους ενδιαφερόμενους προστασία ισοδύναμη με εκείνη που απορρέει από την παρούσα οδηγία.3. Τα κράτη μέλη μπορούν, εφόσον εφαρμόζεται ήδη τέτοια διάταξη στην εθνική τους νομοθεσία, να συνεχίσουν να εξαιρούν από το πεδίο εφαρμογής της παρούσας οδηγίας:α) τους κατ' οίκον εργαζόμενους που απασχολούνται από φυσικό πρόσωπο·β) τους αλιείς που αμείβονται με το 'κομμάτι'.Άρθρο 21. Για τους σκοπούς της παρούσας οδηγίας, ένας εργοδότης θεωρείται σε κατάσταση αφερεγγυότητας όταν έχει ζητηθεί η έναρξη συλλογικής διαδικασίας που βασίζεται στην αφερεγγυότητά του, προβλεπόμενη από τις νομοθετικές, κανονιστικές ή διοικητικές διατάξεις ενός κράτους μέλους, η οποία επιφέρει τη μερική ή ολική πτωχευτική απαλλοτρίωση του εν λόγω εργοδότη, καθώς και το διορισμό συνδίκου ή προσώπου που ασκεί παρεμφερή καθήκοντα, και η αρχή που είναι αρμόδια δυνάμει των σχετικών διατάξεων:α) είτε αποφάσισε την έναρξη της διαδικασίας·β) είτε διεπίστωσε ότι η επιχείρηση ή η εγκατάσταση του εργοδότη έκλεισε οριστικά και ότι η ανεπάρκεια των διαθεσίμων ενεργητικών στοιχείων δεν δικαιολογεί την έναρξη της διαδικασίας.2. Η παρούσα οδηγία δεν θίγει το εθνικό δίκαιο όσον αφορά τον ορισμό των όρων 'μισθωτός', 'εργοδότης', 'αμοιβή εργασίας', 'κεκτημένο δικαίωμα' και 'δικαίωμα προσδοκίας'.Ωστόσο, τα κράτη μέλη δεν δύνανται να εξαιρούν από το πεδίο εφαρμογής της παρούσας οδηγίας:α) τους εργαζόμενους μερικής απασχόλησης κατά την έννοια της οδηγίας 97/81/ΕΚ·β) τους εργαζόμενους με σύμβαση ορισμένου χρόνου κατά την έννοια της οδηγίας 1999/70/ΕΚ·γ) τους εργαζόμενους με σχέση πρόσκαιρης απασχόλησης κατά την έννοια του άρθρου 1 σημείο 2 της οδηγίας 91/383/ΕΟΚ.3. Τα κράτη μέλη δεν μπορούν να εξαρτούν το δικαίωμα των εργαζομένων να επικαλούνται την παρούσα οδηγία από μια ελάχιστη διάρκεια της συμβάσεως εργασίας ή της σχέσεως εργασίας.4. Η παρούσα οδηγία δεν εμποδίζει τα κράτη μέλη να επεκτείνουν την προστασία των μισθωτών σε άλλες περιπτώσεις αφερεγγυότητας όπως π.χ. η εκ των πραγμάτων στάση πληρωμών σε μόνιμη βάση, που διαπιστώνονται μέσω άλλων διαδικασιών πέραν εκείνων που αναφέρονται στην παράγραφο 1, τις οποίες προβλέπει το εθνικό δίκαιο.Τέτοιες διαδικασίες δεν δημιουργούν ωστόσο υποχρέωση εγγύησης για τους οργανισμούς των άλλων κρατών μελών, στις περιπτώσεις που αναφέρονται στο τμήμα ΙΙΙα."3. Τα άρθρα 3 και 4 αντικαθίστανται από το ακόλουθο κείμενο: "Άρθρο 3Τα κράτη μέλη λαμβάνουν τα αναγκαία μέτρα, έτσι ώστε οι οργανισμοί εγγύησης να εξασφαλίζουν, με την επιφύλαξη του άρθρου 4, την πληρωμή των ανεξόφλητων απαιτήσεων των μισθωτών που απορρέουν από συμβάσεις εργασίας ή από σχέσεις εργασίας περιλαμβανομένης όποτε αυτό προβλέπεται από την εθνική νομοθεσία της καταβολής αποζημιώσεων σε περίπτωση λύσεως της σχέσεως εργασίας.Οι απαιτήσεις τις οποίες αναλαμβάνει ο οργανισμός εγγύησης είναι όσες αφορούν ανεξόφλητες αμοιβές εργασίας που αντιστοιχούν σε περίοδο που προηγείται ή/και, ενδεχομένως, έπεται μιας ημερομηνίας, την οποία προσδιορίζουν τα κράτη μέλη.Άρθρο 41. Τα κράτη μέλη έχουν την ευχέρεια να περιορίζουν την υποχρέωση πληρωμής των οργανισμών εγγύησης που προβλέπεται στο άρθρο 3.2. Όταν τα κράτη μέλη κάνουν χρήση της ευχέρειας που αναφέρεται στη παράγραφο 1, καθορίζουν τη διάρκεια της περιόδου που θεμελιώνει την πληρωμή των ανεξόφλητων απαιτήσεων από τον οργανισμό εγγύησης. Η διάρκεια αυτή δεν μπορεί, ωστόσο, να είναι μικρότερη από την περίοδο που καλύπτει την αμοιβή των τελευταίων τριών μηνών της εργασιακής σχέσης που τοποθετείται πριν ή/και μετά την ημερομηνία που αναφέρεται στο άρθρο 3. Τα κράτη μέλη μπορούν να εντάξουν αυτή την ελάχιστη περίοδο τριών μηνών σε μια περίοδο αναφοράς, η διάρκεια της οποίας δεν μπορεί να είναι κατώτερη των έξι μηνών.Τα κράτη μέλη που προβλέπουν περίοδο αναφοράς τουλάχιστον δεκαοκτώ μηνών, μπορούν να περιορίσουν την περίοδο που θεμελιώνει την πληρωμή των ανεξόφλητων απαιτήσεων από τον οργανισμό εγγύησης σε οκτώ εβδομάδες. Στην περίπτωση αυτή, για τον υπολογισμό της ελάχιστης περιόδου επιλέγονται οι χρονικές περίοδοι που είναι ευνοϊκότερες για τον εργαζόμενο.3. Εξάλλου, τα κράτη μέλη μπορούν να καθορίζουν ανώτατα όρια για τις πληρωμές που πραγματοποιούνται από τον οργανισμό εγγύησης. Τα ανώτατα αυτά όρια δεν μπορούν να είναι χαμηλότερα από ένα όριο κοινωνικώς συμβατό με τον κοινωνικό στόχο της παρούσας οδηγίας.Όταν τα κράτη μέλη κάνουν χρήση αυτής της ευχέρειας, γνωστοποιούν στην Επιτροπή τις μεθόδους με τις οποίες καθορίζουν το εν λόγω ανώτατο όριο."4. Παρεμβάλλεται το ακόλουθο τμήμα: "ΤΜΗΜΑ ΙΙΙαΔιατάξεις σχετικά με τις διασυνοριακές περιπτώσειςΆρθρο 8α1. Όταν μια επιχείρηση με δραστηριότητες στο έδαφος τουλάχιστον δύο κρατών μελών βρίσκεται σε κατάσταση αφερεγγυότητας κατά την έννοια του άρθρου 2 παράγραφος 1, ο οργανισμός που είναι αρμόδιος για την πληρωμή των ανεξόφλητων απαιτήσεων των εργαζομένων είναι εκείνος του κράτους μέλους, στο έδαφος του οποίου ασκούν ή ασκούσαν συνήθως την εργασία τους.2. Η έκταση των δικαιωμάτων των μισθωτών προσδιορίζεται από το δίκαιο που διέπει τον αρμόδιο οργανισμό εγγύησης.3. Τα κράτη μέλη λαμβάνουν τα αναγκαία μέτρα για να εξασφαλίζουν ότι, στις αναφερόμενες στην παράγραφο 1 περιπτώσεις, οι αποφάσεις που λαμβάνονται στο πλαίσιο διαδικασίας αφερεγγυότητας που αναφέρεται στο άρθρο 2 παράγραφος 1, η έναρξη της οποίας έχει ζητηθεί σε άλλο κράτος μέλος, συνεκτιμώνται για τον προσδιορισμό της κατάστασης αφερεγγυότητας του εργοδότη κατά την έννοια της παρούσας οδηγίας.Άρθρο 8β1. Για τους σκοπούς της εφαρμογής του άρθρου 8α, τα κράτη μέλη προβλέπουν την ανταλλαγή συναφών πληροφοριών μεταξύ των αρμόδιων δημόσιων διοικήσεων ή/και μεταξύ των οργανισμών εγγύησης που αναφέρονται στο άρθρο 3, η οποία ιδίως επιτρέπει την ενημέρωση του αρμόδιου οργανισμού εγγύησης για τις ανεξόφλητες απαιτήσεις των εργαζομένων.2. Τα κράτη μέλη γνωστοποιούν στην Επιτροπή και στα άλλα κράτη μέλη τα στοιχεία των αρμόδιων δημόσιων διοικήσεών τους ή/και οργανισμών εγγύησης. Η Επιτροπή δημοσιοποιεί τις πληροφορίες αυτές."5. Στο άρθρο 9 προστίθεται το ακόλουθο εδάφιο: "Η εφαρμογή της παρούσας οδηγίας δεν μπορεί επ' ουδενί να αποτελέσει λόγο για να δικαιολογηθεί μια οπισθοδρόμηση σε σχέση με την κατάσταση που υφίσταται στα κράτη μέλη και σχετικά με το γενικό επίπεδο προστασίας των εργαζομένων στον τομέα που καλύπτει η οδηγία."6. Στο άρθρο 10 προστίθεται το ακόλουθο στοιχείο: "γ) να αρνούνται ή να περιορίζουν την υποχρέωση πληρωμής που αναφέρεται στο άρθρο 3 ή την υποχρέωση εγγύησης που αναφέρεται στο άρθρο 7, όταν ο μισθωτός κατέχει μόνος ή από κοινού με τους εγγυτέρους συγγενείς του, ένα ουσιώδες μέρος της επιχείρησης ή της εγκατάστασης του εργοδότη και ασκεί σημαντική επιρροή στις δραστηριότητές του."7. Παρεμβάλλεται το ακόλουθο άρθρο: "Άρθρο 10αΤα κράτη μέλη κοινοποιούν στην Επιτροπή και τα άλλα κράτη μέλη τους τύπους εθνικών διαδικασιών αφερεγγυότητας που εμπίπτουν στο πεδίο εφαρμογής της παρούσας οδηγίας καθώς και όλες τις τροποποιήσεις τους. Η Επιτροπή δημοσιεύει τις σχετικές κοινοποιήσεις στην Επίσημη Εφημερίδα των Ευρωπαϊκών Κοινοτήτων."8. Το παράρτημα διαγράφεται.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από τις 8 Οκτωβρίου 2005. Ενημερώνουν αμέσως την Επιτροπή σχετικά.Εφαρμόζουν τις διατάξεις που αναφέρονται στο πρώτο εδάφιο σε κάθε περίπτωση αφερεγγυότητας ενός εργοδότη που επήλθε μετά την ημερομηνία ενάρξεως ισχύος των διατάξεων αυτών.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.2. Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Το αργότερο στις 8 Οκτωβρίου 2010, η Επιτροπή υποβάλλει στο Κοινοβούλιο και το Συμβούλιο έκθεση σχετικά με την υλοποίηση και την εφαρμογή της παρούσας οδηγίας στα κράτη μέλη.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 23 Σεπτεμβρίου 2002.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςM. Fischer Boel(1) ΕΕ C 154 Ε της 29.5.2001, σ. 109.(2) ΕΕ C 221 της 7.8.2001, σ. 110.(3) Γνώμη του Ευρωπαϊκού Κοινοβουλίου της 29ης Νοεμβρίου 2001 (δεν έχει ακόμη δημοσιευθεί στην Επίσημη Εφημερίδα), κοινή θέση του Συμβουλίου της 18ης Φεβρουαρίου 2002 (ΕΕ C 119 Ε της 22.5.2002, σ. 1) και απόφαση του Ευρωπαϊκού Κοινοβουλίου της 14ης Μαΐου 2002 (δεν έχει ακόμη δημοσιευθεί στην Επίσημη Εφημερίδα). Απόφαση του Συμβουλίου της 27ης Ιουνίου 2002.(4) ΕΕ L 283 της 28.10.1980, σ. 23· οδηγία όπως τροποποιήθηκε τελευταία από την πράξη προσχωρήσης του 1994.(5) ΕΕ L 14 της 20.1.1998, σ. 9· οδηγία όπως τροποποιήθηκε τελευταία από την οδηγία 98/23/ΕΚ (ΕΕ L 131 της 5.5.1998, σ. 10).(6) ΕΕ L 175 της 10.7.1999, σ. 43.(7) ΕΕ L 206 της 29.7.1991, σ. 19.


Avis juridique important

|

31986L0508

Οδηγία 86/508/ΕΟΚ της Επιτροπής της 7ης Οκτωβρίου 1986 για δεύτερη προσαρμογή στην τεχνική πρόοδο της οδηγίας 77/728/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων

Επίσημη Εφημερίδα αριθ. L 295 της 18/10/1986 σ. 0031 - 0031 Φινλανδική ειδική έκδοση: Κεφάλαιο 13 τόμος 16 σ. 0044  Σουηδική ειδική έκδοση: Κεφάλαιο 13 τόμος 16 σ. 0044

***** ΟΔΗΓΙΑ ΤΗΣ ΕΠΙΤΡΟΠΗΣ  της 7ης Οκτωβρίου 1986  για δεύτερη προσαρμογή στην τεχνική πρόοδο της οδηγίας 77/728/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων  (86/508/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/728/ΕΟΚ του Συμβουλίου της 7ης Νοεμβρίου 1977 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων (1), όπως τροποποιήθηκε τελευταία από την οδηγία 83/265/ΕΟΚ (2), και ιδίως το άρθρο 11,  Εκτιμώντας:  ότι πρέπει να τροποποιηθεί η αναφορά στο πρότυπο ISO, που περιέχεται στο σημείο 6 των επεξηγήσεων του παραρτήματος Ι της οδηγίας 77/728/ΕΟΚ·  ότι το παράρτημα ΙΙ της οδηγίας 77/728/ΕΟΚ περιέχει ειδικές διατάξεις που αφορούν την επισήμανση ορισμένων παρασκευασμάτων, και ιδιαίτερα των χρωμάτων και βερνικιών που περιέχουν μόλυβδο· ότι είναι αναγκαίο να ενημερωθούν οι καταναλωτές σχετικά με τις βλαβερές επιπτώσεις του μολύβδου στην υγεία, ιδιαίτερα στην περίπτωση των παιδιών, και ότι πρέπει να τίθενται στη διάθεσή τους χρώματα και βερνίκια με ελάχιστη μόνο περιεκτικότητα σε μόλυβδο· ότι, υπό τις συνθήκες αυτές, πρέπει να επανεξεταστεί η τιμή που καθορίζεται στο σημείο 1 του παραρτήματος ΙΙ της εν λόγω οδηγίας·  ότι είναι αναγκαίο να αναθεωρηθεί η τιμή αυτή μέσα σε εύλογη προθεσμία·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των επικίνδυνων ουσιών και παρασκευασμάτων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 77/728/ΕΟΚ τροποποιείται ως εξής:  1. Στο παράρτημα Ι, ο αριθμός αναφοράς του προτύπου 150 που εμφαίνεται στο σημείο 6 των επεξηγήσεων αντικαθίσταται ως εξής: «150 6713 - 1984».  2. Στο παράρτημα ΙΙ, το σημείο 1 αντικαθίσταται από το ακόλουθο κείμενο.  «1. Χρώματα και βερνίκια περιέχοντα μόλυβδο  Η ετικέτα της συσκευασίας των χρωμάτων και βερνικιών, των οποίων η περιεκτικότητα σε ολικό μόλυβδο, που προσδιορίζεται σύμφωνα με το πρότυπο ISO 6503/1984, είναι μεγαλύτερη από 0,25 % του συνολικού βάρους του παρασκευάσματος (εκφρασμένη σε βάρος μετάλλου), πρέπει να φέρει τις ακόλουθες ενδείξεις:  "Περιέχει μόλυβδο. Να μη χρησιμοποιείται πάνω σε αντικείμενα που τα παιδιά είναι δυνατό να μασήσουν ή να πιπιλίσουν."  Στις συσκευασίες των οποίων το περιεχόμενο είναι μικρότερο από 125 ml είναι δυνατό να αναγράφεται η ακόλουθη ένδειξη:  "Προσοχή. Περιέχει μόλυβδο".»  Άρθρο 2  Για τον καθορισμό της αριθμητικής αξίας που αναφέρεται στο άρθρο 1 σημείο 2, έχει ληφθεί υπόψη η σημερινή πραγματικότητα. Εξαιτίας της εξέλιξης των γνώσεων και της τεχνικής, είναι σκόπιμο να αναθεωρηθεί μέσα σε προθεσμία 24 μηνών από τη θέσπιση της παρούσας οδηγίας και, σε κάθε περίπτωση, το αργότερο στις 31 Δεκεμβρίου 1988.  Άρθρο 3  Τα κράτη μέλη θεσπίζουν και δημοσιεύουν, πριν από την 1η Σεπτεμβρίου 1987, τις αναγκαίες διατάξεις για να συμμορφωθούν προς την παρούσα οδηγία και ενημερώνουν αμέσως σχετικά την Επιτροπή. Εφαρμόζουν τις διατάξεις αυτές, το αργότερο από την 1η Ιουνίου 1988.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 7 Οκτωβρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 303 της 28. 11. 1977, σ. 23.  (2) ΕΕ αριθ. L 147 της 6. 6. 1983, σ. 11.